open-index/open-wikipedia-markdown huggingface dataset:
ഫ്രീ ഇന്ത്യാ സെന്റർ

സുഭാഷ് ചന്ദ്ര ബോസിന്റെ നേതൃത്വത്തിൽ ഇന്ത്യൻ സ്വാതന്ത്ര്യ സമര പ്രസ്ഥാനത്തിന്റെ ഭാഗമായി രൂപീകരിക്കപ്പെട്ട ആസാദ് ഹിന്ദ് പ്രസ്ഥാനത്തിന്റെ കീഴിൽ രൂപീകൃതമായ സ്വതന്ത്ര ഇന്ത്യയ്ക്കായുള്ള പ്രൊവിഷണൽ സർക്കാരിന്റെ യൂറോപ്പിൽ സ്ഥിതി ചെയ്തിരുന്ന ശാഖയായിരുന്നു **ഫ്രീ ഇന്ത്യാ സെന്റർ** (). 1942 - ൽ സുഭാഷ് ചന്ദ്ര ബോസാണ് ഈ സംഘടന സ്ഥാപിച്ചത്. ബോസ് ബെർലിനിൽ താമസിക്കവേ ആയിരുന്നു സംഘടനയുടെ രൂപീകരണം. തുടർന്ന് എ.സി.എൻ. നമ്പ്യാർ ആയിരുന്നു ഈ സംഘടനയുടെ നേതൃത്വം വഹിച്ചിരുന്നത്. 

യൂറോപ്പിൽ ഉണ്ടായിരുന്ന അച്ചുതണ്ട് ശക്തികളുമായി അടുത്ത ബന്ധങ്ങൾ പുലർത്തുക, ഇന്ത്യൻ ലീജിയണിനുവേണ്ടിയും ആസാദ് ഹിന്ദ് റേഡിയോയുടെ പ്രവർത്തനത്തിനു വേണ്ടിയും വോളന്റിയർമാരെ തയ്യാറാക്കുക, തെക്കുകിഴക്കൻ‍ ഏഷ്യൻ രാജ്യങ്ങളിൽ ജപ്പാന്റെ സഹായത്തോടെ രൂപീകരിക്കുന്ന വിപുലമായ പ്രൊവിഷണൽ സർക്കാരിനു വേണ്ടി തയ്യാറാവുക തുടങ്ങിയവയായിരുന്നു ഫ്രീ ഇന്ത്യാ സെന്ററിന്റെ പ്രധാനപ്പെട്ട ചുമതലകളും ലക്ഷ്യങ്ങളും. ആസ്ഥാന മന്ദിരം ബെർലിനിൽ ആയിരുന്നെങ്കിലും പാരീസിലും ഇറ്റലിയിലും ഫ്രീ ഇന്ത്യാ സെന്ററിന് കേന്ദ്രങ്ങളും ഓഫീസുകളും ഉണ്ടായിരുന്നു. ബെർലിനിൽ വച്ച് രൂപീകൃതമായതോടെ ജർമ്മനി, ഒരു ഡിപ്ലോമാറ്റിക് പദ്ധതിയുടെ അനുവാദം ഫ്രീ ഇന്ത്യാ സെന്ററിന് നൽകുകയുണ്ടായി. ടൈർഗാർട്ടനിലെ ലിഷൻസ്റ്റീനർ ആലീയിലെ നം. 2A യിൽ ഫ്രീ ഇന്ത്യാ സെന്ററിന് ഒരു ഓഫീസ് ഉണ്ടായിരുന്നു. എന്നിരുന്നാലും സംഘടനയുമായി ബന്ധപ്പെട്ട കൂടുതൽ യോഗങ്ങളും നടന്നിരുന്നത് ഹോട്ടലുകളിലും സുഭാഷ് ചന്ദ്ര ബോസ് ജർമ്മനിയിൽ വരുമ്പോൾ താമസിച്ചിരുന്ന ചർലോട്ടൻബർഗിലെ വീട്ടിലും വച്ചായിരുന്നു. 

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യൻ നാഷണൽ ആർമി
വർഗ്ഗം:സുഭാസ് ചന്ദ്ര ബോസ്
ഭഗവതി ചരൺ വോഹ്റ

ഒരു പ്രത്യയശാസ്ത്രജ്ഞൻ, സംഘാടകൻ, പ്രഭാഷകൻ, പ്രചാരകൻ എന്നിവയായിരുന്ന **ഭഗവതി ചരൺ വോഹ്റ ** (1904 ജൂലൈ 4 - 28 മേയ് 1930) ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷനുമായി ബന്ധപ്പെട്ട ഒരു വിപ്ലവകാരിയായിരുന്നു. 

## വിപ്ലവ ജീവിതം
1921 -ൽ സത്യാഗ്രഹ പ്രസ്ഥാനത്തിൽ ചേരാൻ വോഹ്റ കോളേജുപേക്ഷിച്ചു. പ്രക്ഷോഭം അവസാനിച്ചതിനുശേഷം അദ്ദേഹം ലാഹോറിലെ നാഷണൽ കോളേജിൽ ബിരുദാനന്തര ബിരുദം നേടി. അവിടെ അദ്ദേഹം വിപ്ലവപ്രസ്ഥാനത്തിലേക്ക് തിരിയുകയായിരുന്നു. ഭഗത് സിംഗ് , സുഖ് ദേവ് എന്നിവരോടൊപ്പം റഷ്യൻ സോഷ്യലിസ്റ്റ് വിപ്ലവത്തിന്റെ മാതൃകയിൽ ഒരു പഠനയാത്ര ആരംഭിച്ചു.

വോഹ്റ നല്ല വായനക്കാരനായിരുന്നു. അദ്ദേഹം പ്രവർത്തിച്ച സംഘടനകളുടെ പ്രവർത്തനവേഗതയിൽ ബൗദ്ധിക പ്രത്യയശാസ്ത്രത്തെ സ്വാധീനിക്കുന്നതിൽ അദ്ദേഹം മുഖ്യ പങ്കുവഹിച്ചു. ജാതി മുൻധാരണകളാൽ സ്വാധീനിക്കപ്പെടുകയും ഹിന്ദു-മുസ്ലീം ഐക്യത്തിനായി പ്രവർത്തിക്കുകയും ചെയ്തു. സോഷ്യലിസ്റ്റ് തത്ത്വങ്ങൾ ഉപയോഗിച്ചു ദരിദ്രരുടെ ഉന്നമനത്തിനും അദ്ദേഹം ശ്രമിച്ചു.

1926- ൽ നൗജവാൻ ഭാരത് സഭാ വിപ്ലവ സംഘടന രൂപീകരിച്ചപ്പോൾ അദ്ദേഹം സംഘടനയുടെ പ്രചാരണ സെക്രട്ടറിയായി നിയമിതനായി.  1928 ഏപ്രിൽ 6 ന്, വോഹ്റയും ഭഗത്സിങ്ങും  നൗജവാൻ ഭാരത് സഭയുടെ മാനിഫെസ്റ്റോ തയ്യാറാക്കി. സ്വാതന്ത്ര്യത്തിന്റെ ലക്ഷ്യം കൈവരിക്കുന്നതിനുള്ള ഏകമാർഗ്ഗമെന്ന നിലയിൽ, "സേവനം, കഷ്ടപ്പാടുകളും, ത്യാഗവും" എന്ന മുദ്രാവാക്യമായി യുവ ഇൻഡ്യക്കാരെ പ്രോത്സാഹിപ്പിക്കുകയുണ്ടായി. 

1928 സെപ്തംബറിൽ നിരവധി വിപ്ലവകാരികൾ ദില്ലിയിലെ ഫിറോസ്ഷ കോട്ല ഗ്രൗണ്ടിൽ കണ്ടുമുട്ടി. ഹിന്ദുസ്ഥാൻ റിപ്പബ്ലിക്കൻ അസോസിയേഷൻ ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ (എച്ച്.എസ്.ആർ.എ.) ചന്ദ്രശേഖർ ആസാദിന്റെ നേതൃത്വത്തിൽ പുന: സംഘടിപ്പിച്ചു. വോഹ്റയെ പ്രോപഗണ്ട സെക്രട്ടറിയായി നിയമിക്കുകയും HSRA  മാനിഫെസ്റ്റോ തയ്യാറാക്കുകയും ചെയ്തു. അത് കോൺഗ്രസിന്റെ ലാഹോർ സെഷന്റെ സമയത്ത് വിതരണം ചെയ്യപ്പെട്ടു.   ജെ.പി. സോണ്ടേഴ്സ് കൊല്ലപ്പെടുകയും, സിംഗ്, ബതുകേശ്വർ ദത്ത് എന്നിവർ സെൻട്രൽ അസംബ്ളി ഹാളിൽ ബോംബുകൾ എറിയുകയും  ചെയ്തു.

**ബോംബിൻറെ തത്ത്വചിന്ത**
1929 -ൽ അദ്ദേഹം ലാഹോറിലെ നമ്പർ 69, കാശ്മീർ ബിൽഡിംഗ് മുറി വാടകക്കെടുത്ത് ഒരു ബോംബ് ഫാക്ടറിയായി ഉപയോഗിച്ചു. 1929 ഡിസംബർ  23 നു വൈസ്രോയി ലോർഡ് ഇർവിൻ സഞ്ചരിച്ചിരുന്ന ഡൽഹി-ആഗ്ര റെയിൽവേ ലൈനിൽ ട്രെയിൻ സ്ഫോടനം നടത്തുകയും ചെയ്തു. വൈസ്രോയി അപകടത്തിൽ നിന്നും രക്ഷപെട്ടു. മഹാത്മാ ഗാന്ധി 'ദ കൾട്ട് ഓഫ് ബോംബ്' എന്ന ഗ്രന്ഥത്തിലൂടെ വിപ്ലവപ്രവർത്തനത്തെ അപലപിക്കാൻ ശ്രമിച്ചു.

ഗാന്ധിയുടെ ലേഖനത്തിനു മറുപടിയായി വോറ ആസാദുമായി കൂടിയാലോചിച്ച് *ദ ഫിലോസഫി ഓഫ് ബോംബ്* എന്ന ഒരു ലേഖനം എഴുതി. അതിൽ മുന്നോട്ട് വരാൻ യുവാക്കളെ അദ്ദേഹം ക്ഷണിച്ചു.

## മരണം
1930 മേയ് 28 ന് രവി നദീതടത്ത് ഒരു ബോംബ് പരീക്ഷിക്കുന്നതിനിടെ ലാഹോറിൽ വച്ച് വോഹ്റ മരിച്ചു. ലാഹോർ ഗൂഢാലോചനാ കേസിൽ വിചാരണയ്ക്കിടെ സിംഗിനെയും മറ്റുള്ളവരെയും രക്ഷിക്കുന്നതിന്  ഉപകരണം ആവശ്യമായിരുന്നുവെങ്കിലും ടെസ്റ്റിന്റെ സമയത്ത് അത് പൊട്ടിത്തെറിക്കുകയായിരുന്നു. അദ്ദേഹത്തിന് മാരകമായ മുറിവേൽക്കുകയും ചെയ്തു.

വോഹ്റയുടെ ഭാര്യയും മകൻ സച്ചീന്ദ്ര വോറയും അതിജീവിച്ചു. 

## ഇവയും കാണുക
*രാം പ്രസാദ് ബിസ്മിൽ
*Kakori Train Robbery
*Revolutionary movement for Indian independence
*Manmath Nath Gupta
*Delhi Conspiracy Commission

## അവലംബം

വർഗ്ഗം:1903-ൽ ജനിച്ചവർ
വർഗ്ഗം:1930-ൽ മരിച്ചവർ
വർഗ്ഗം:ഇന്ത്യൻ വിപ്ലവകാരികൾ
മ്യൂച്വലിസം

പരസ്പര ആശ്രയമാണ് എല്ലാ വികസനത്തിനും അടിസ്ഥാനം എന്ന സിദ്ധാന്തം.ഫ്രഞ്ച് ചിന്തകനും,സോഷ്യലിസത്തിൻ്റെ ഉപജ്ഞാതാവും സാമ്പത്തിക ശാസ്ത്രജ്ഞനുമായ ഡോ. പിയറി ജെ പ്രൂദോൻ ആണ് ഈ ചിന്തയുടെ വക്താവ്.സ്വതന്ത്ര കച്ചവടവും തൊഴിലും സ്ഥാപിക്കണമെന്നും അതിനായി പരസ്രര ആശ്രിത ബാങ്കുകളും ,തൊഴിലനുസരിച്ചു വസ്തുവിൻറെ വിലകണകാക്കൽ രീതി മുതലായ കാര്യങ്ങളാണ് അദ്ദേഹം ഉൾപെടുത്തിയത്.

## ഭാരതത്തിൽ
ഏകീകൃത പരസ്പരാശ്രയ ശക്തികൾ ആണ് ഭാരതീയ മ്യൂച്വലിസത്തിൻ്റെ അമരകാർ.2016ല് സ്ഥാപിക്കുകയും 2017-ഓടെ 400 പ്രവർത്തകരുമുള്ള പാർട്ടി .19 കാരനായ വിഷ്ണുവാണ് ഭാരതീയ മ്യൂച്വലിസത്തിൻ്റെ പിതാവ്.ദാരിദ്രം നിറഞ്ഞ നായർ കുടുമ്പത്തിൽ ജെനിച്ച അദ്ദേഹം ഒരു പ്രസങ്കികൻ കൂടിയാണ് നിലവിലുള്ള വിരസ വിഷയാദിഷ്ടിത പ്രസങ്കങ്ങളിൽ നിന്നു വിഭിന്നമായി ഹാസ്യാന്മകമായ (ഏകീകൃത)പ്രസങ്ക രീതിയുടെ ഉപജ്ഞാതാവു കൂടിയാണ്.

### പ്രണയം
ഈ സാർദ്ധകമായ വികാരവും അതിൻ്റെ സൈദ്ദാന്തിക വശവുമാണ് വിഷ്ണു കൂട്ടി ചേർത്തത്.
* ആർക്കും ദോഷമില്ലാതെ എല്ലാവർക്കും നേട്ടം
* ശാസ്ത്ര സിദ്ധാന്തങ്ങൾ
* ഗാന്ധിസം

### ദ്വിശക്തി
സർകാരിനെ കൂടാതെ സങ്കടനകൾക്ക് ഭരണത്തിൽ ഇടപെടാൻ കഴിയുന്ന അവസ്ത.അതിൽ  അതത് തൊഴിൽ മേഖലയിലുള്ളവർ അവരുടെ നിയമങ്ങൾ ഉണ്ടാക്കുന്നു.

## വിഷ്ണൂവിയൻ സിദ്ധാന്തങ്ങൾ

### ഉൾപ്രേരകത്വം
നിലവിലുള്ള അവസ്തയേ ശാന്തമായി മാറ്റി പുതിയ അവസ്ത സ്ഥാപിക്കുന്നു.രണ്ടു പക്ഷത്തിനും മെച്ചപെട്ട രീതിയിൽ.

### നിയമങ്ങൾ
എന്താണോ വേണ്ടത് അതായിരിക്കണം നിയമം.

### അതിസ്വാതന്ത്ര്യം
ഓരോ വ്യക്തിയും പൂർണ സംത്രപ്തനായിരിക്കണം.

### യാഥാസ്ഥിതിക മ്യുച്വലിസം
സാങ്കല്പികതയ്കു രാഷ്ട്രത്തിൽ സ്ഥാനമില്ല.

__ഉള്ളടക്കംഇടുക__
__സംശോധിക്കേണ്ട__
‌‌__സൂചിക__
__പുതിയവിഭാഗംകണ്ണിവേണ്ട__
ജുഗന്തർ പത്രിക

1906- ൽ കൊൽക്കത്തയിൽ ബരീന്ദ്ര കുമാർ ഘോഷ് , അബിനാശ് ചന്ദ്ര ഭട്ടാചാര്യ , ഭൂപേന്ദ്രനാഥ് ദത്ത് എന്നിവർ ചേർന്ന് തുടക്കം കുറിച്ച ഒരു ബംഗാളി വിപ്ലവ പത്രം ആയിരുന്നു **ജുഗന്തർ പത്രിക** ( ബംഗാളി : যুগান্তর ). 1906 മാർച്ചിൽ ഒരു രാഷ്ട്രീയ വാരത്തിൽ സ്ഥാപിതമായ പത്രിക അക്കാലത്ത് ബംഗാളിൽ രൂപപ്പെട്ടു വളർന്നുവരുന്ന വിപ്ലവ സംഘടനയായ അനുശീലൻ സമിതിയുടെ പ്രചരണ പ്രസ്ഥാനമായാണ് പ്രവർത്തിച്ചിരുന്നത്. പ്രസിദ്ധനായ ബംഗാളി എഴുത്തുകാരനായിരുന്ന ശിവ്നാഥ് ശാസ്ത്രി എഴുതിയ രാഷ്ട്രീയ നോവലാണ് ജുഗന്തർ. ഇതേ പേരിൽ തന്നെ ജേർണൽ ജുഗന്തർ (ലിറ്റ്: ന്യൂ ഈറ) എന്ന പേരിൽ ആരംഭിച്ചു. പാശ്ചാത്യ ബംഗാളിലെ അനുശീലൻ സമിതിയുടെ ശാഖയ്ക്കും ഈ പേര് തന്നെ നൽകാൻ തീരുമാനിച്ചു. ഇത് പിന്നീട് ജുഗന്തർ ഗ്രൂപ്പായി അറിയപ്പെട്ടു. ജേർണൽ ബ്രിട്ടീഷ് രാജിനെതിരായ വിപ്ലവകരമായ ആക്രമണത്തിനെ ന്യായീകരിക്കുകയും സ്വാതന്ത്ര്യത്തിനുവേണ്ടിയുള്ള ഒരു രാഷ്ട്രീയ ഉപകരണമായി പ്രവർത്തിക്കുകയും ഇന്ത്യയിലെ ബ്രിട്ടീഷ് ഭരണത്തിന്റെ അവകാശവും നിയമസാധുതയും കുറ്റപ്പെടുത്തുകയും ചെയ്തു. അതുകൂടാതെ ഇന്ത്യൻ നാഷണൽ കോൺഗ്രസിന്, രാജിൻറെ വിമർശനവിഷയങ്ങൾക്ക് വഴികാട്ടിയും ആയിരുന്നു. വില ഒരു പൈസ ആയിരുന്ന പത്രികയുടെ പ്രധാന ലക്ഷ്യം ബംഗാളിലെ ചെറുപ്പക്കാരായ, സാക്ഷര, രാഷ്ട്രീയ പ്രേരിതമായിരുന്ന യുവാക്കളായിരുന്നു. 

20,000 വായനക്കാരുള്ള  ഈ പത്രിക വളരെ വ്യാപകമായിരുന്നു. 1907-ൽ അറസ്റ്റു ചെയ്യപ്പെടുന്നതു വരെ പത്രത്തിന്റെ എഡിറ്റർ ആയിരുന്ന ഭുപേന്ദ്രനാഥ് ദത്ത്, ബരീന്ദ്ര കുമാർ ഘോഷ്, അരബിന്ദോ ഘോഷ് എന്നിവരുൾപ്പടെ നിരവധി പ്രമുഖ ബംഗാളി വിപ്ലവകാരികളുടെ ലേഖനങ്ങളും പ്രസിദ്ധീകരിച്ചിരുന്നു. ബ്രിട്ടീഷുകാർക്കെതിരെ ലേഖനങ്ങൾ പ്രസിദ്ധീകരിക്കുന്നതിന് പല തവണ വിചാരണ നേരിടേണ്ടിവന്നിരുന്നു. 1907-ൽ "inciting violence against the Government of India",' എന്ന ലേഖനം പ്രസിദ്ധീകരിച്ചതിന് ഭുപേന്ദ്രനാഥ് ദത്തിനെ അറസ്റ്റു ചെയ്തു. അതിന് വർഷങ്ങളോളം അദ്ദേഹത്തിന് കഠിനമായ തടവുശിക്ഷയ്ക്ക് വിധിക്കപ്പെട്ടു. 1908-ൽ പ്രോസിക്യൂഷന് ശേഷമുള്ള സാമ്പത്തിക നഷ്ടങ്ങൾക്കനുസൃതമായി, 1908-ൽ പത്രിക അടച്ചു പൂട്ടുവാൻ നിർബന്ധിതമായി. 1908 ജൂൺ മാസത്തിൽ ദി ന്യൂസ്പേപ്പേഴ്സ് (ഇൻസെറ്റ്മെൻറ് ടു ഓക്സൻസ്) ആക്ടിന് ശേഷം അതിന്റെ പ്രവർത്തനം ദുർബലമാവുകയും ചെയ്തു.

## അവലംബം

* Legitimising Violence: Seditious Propaganda and Revolutionary Pamphlets in Bengal, 1908-1918. Sanyal S. The Journal of Asian Studies. Vol.67. No.3. 2008. pp759–787.

വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:അനുശീലൻ സമിതി
വർഗ്ഗം:കൊൽക്കത്തയിൽ നിന്നു പ്രസിദ്ധീകരിച്ച പത്രങ്ങൾ
വർഗ്ഗം:ഇന്ത്യയിൽ പ്രസിദ്ധീകരിച്ച ബംഗാളി ഭാഷയിലെ പത്രങ്ങൾ
മഖാൻലാൽ ചതുർവേദി

ഇന്ത്യൻ സ്വാതന്ത്ര്യത്തിനായി ദേശീയ പോരാട്ടത്തിൽ പങ്കുവഹിച്ച പത്രപ്രവർത്തകനായിരുന്നു പണ്ഡിറ്റ് ജി എന്ന് അറിയപ്പെടുന്ന **പണ്ഡിറ്റ് മഖാൻലാൽ ചതുർവേദി** (ജീവിതകാലം: 1889 ഏപ്രിൽ 4 - 1968 ജനുവരി 30). കവി, എഴുത്തുകാരൻ, നാടകകൃത്ത് എന്നി മേഖലകളിലും അദ്ദേഹം അറിയപ്പെടുന്നു. 1955 ൽ *ഹിം തറിംഗിനി* എന്ന കൃതിക്ക് ഹിന്ദിയിൽ അദ്ദേഹത്തിന് ആദ്യത്തെ സാഹിത്യ അക്കാദമി പുരസ്കാരം ലഭിച്ചു. 1963 ൽ സിവിലിയൻ ബഹുമതിയായി അദ്ദേഹത്തിന് പത്മഭൂഷൺ ഭാരത സർക്കാർ നൽകി ആദരിച്ചു.

## ആദ്യകാലജീവിതം
മധ്യപ്രദേശിലെ ഖന്ധ്വ ജില്ലയിൽ ഖണ്ട്വ ഗ്രാമത്തിലാണ് ചതുർവേദി 1889 ഏപ്രിൽ 4 ന് ജനിച്ചത്. 16 വയസ്സുള്ളപ്പോൾ സ്കൂൾ അധ്യാപകനായി. പിന്നീട്, പ്രഭ, പ്രതാപ്, കർമ്മവീ എന്നി പ്രസിദ്ധീകരണങ്ങളിൽ പത്രാധിപരായിരുന്നു. ബ്രിട്ടീഷ് രാജ് കാലഘട്ടത്തിൽ ഇദ്ദേഹം പലതവണ തടവിലായിരുന്നു.

### കൃതികൾ
അദ്ദേഹത്തിന്റെ ശ്രദ്ധേയമായ രചനകളാണ് "വേണു ലോ ഗുഞ്ഞേ ധരാ",*ഹിം കിർതിനി *, *ഹിം തറിംഗിനി* (), *കാലഘട്ടം* (), *സാഹിത്യ<span> ദേവത</span>* (). അദ്ദേഹത്തിന്റെ ഏറ്റവും ശ്രദ്ധേയമായ കവിതകളാണ് *ദീപ് സെ ദീപ് ജലെ* (), *കൈസ ഛാന്ധ് ബനാ ദേറ്റി ഹയ്* (), *പുഷ്പ് കി അഭിലാഷ്* ().

### ഓർമ
പണ്ഡിറ്റ് ജിയുടെ ഓർമ്മയിൽ 1987 മുതൽ മധ്യപ്രദേശ് സാഹിത്യ അക്കാദമി (മധ്യപ്രദേശ് കൾച്ചറൽ കൌൺസിൽ) വാർഷിക 'മഖാൻലാൽ ചതുർവേദി സമാറോഹ്' സംഘടിപ്പിക്കുന്നു.

1992ൽ മധ്യപ്രദേശ്‌ നിയമസഭ സ്ഥാപിച്ച  ഭോപ്പാലിലെ മഖാൻലാൽ ചതുർവേദി രാഷ്ട്രീയ പത്രകരിത വിശ്വവിദ്യാലയ എന്ന ഒരു പൊതു സർവകലാശാലകി അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടു.

## അവലംബം

## ബാഹ്യ ലിങ്കുകൾ
* Makhanlal Chaturvedi at Kavita Kosh  **(Hindi)**
* ''Pushp ki Abhilasha'', famous poem by Makhan Lal Chaturvedi 
* ''अनहद कृति ई-पत्रिका में, साहित्य गौरव 'एक भारतीय आत्मा' : माखन लाल चतुर्वेदी (जीवन परिचय एवं कुछ रचनाएं) '', Makhan Lal Chaturvedi in Anhadkriti
വർഗ്ഗം:1889-ൽ ജനിച്ചവർ
വർഗ്ഗം:1968-ൽ മരിച്ചവർ
വർഗ്ഗം:20-ആം നൂറ്റാണ്ടിലെ ഇന്ത്യൻ കവികൾ
വർഗ്ഗം:ഹിന്ദി-ഭാഷയിലെ എഴുത്തുകാർ
വർഗ്ഗം:ഹിന്ദി കവികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
പ്ലമേറിയ ഒബ്റ്റുസ

**സിംഗപ്പൂർ ഗ്രേവ് യാർഡ് ഫ്ലവർ**  എന്നും അറിയപ്പെടുന്ന **പ്ലമേറിയ ഒബ്റ്റുസ** പ്ലമേറിയ (അപ്പോസൈനേസീ) എന്ന ജനുസ്സിൽപ്പെട്ട ഒരു ഇനം സസ്യം ആണ്. വെസ്റ്റ് ഇൻഡീസിലെ തദ്ദേശവാസിയായ ഈ സസ്യം ബഹാമാസ്,  തെക്കൻ മെക്സിക്കോ, ബെലീസ്, ഗ്വാട്ടിമാല, ഫ്ലോറിഡ എന്നിവിടങ്ങളിലും കാണപ്പെടുന്നു. എന്നാൽ ലോകമെമ്പാടും ഈ അലങ്കാര സുഗന്ധപൂരിത പൂക്കൾ വ്യാപകമായി കൃഷിചെയ്യുന്നു. ചൈനയിൽ ഇത് സ്വാഭാവികമായി കാണപ്പെടുന്നു.
## ടാക്സോണമി
1753-ൽ കാൾ ലിന്നേയസ് പ്ലമേറിയ ഒബ്‌ടൂസയെ ഒരു പുതിയ ഇനമായി വിശേഷിപ്പിച്ചു."ഒബ്‌ടൂസ" എന്ന പ്രത്യേക നാമത്തിന്റെ അർത്ഥം "മൂർച്ചയില്ലാത്തത്" എന്നാണ്. അതിന്റെ മൂർച്ചയില്ലാത്ത അഗ്രത്തോടുകൂടിയ ഇലകളെ ഇത് പരാമർശിക്കുന്നു.
## വിവരണം
3.0–4.6 മീറ്റർ (10–15 അടി) ഉയരത്തിൽ വളരുന്ന ഒരു ചെറിയ വൃക്ഷമാണ് പ്ലമേറിയ ഒബ്റ്റുസ. അപൂർവ്വമായി ഇതിന് 7.6 മീറ്റർ (25 അടി) വരെ വളരാൻ കഴിയും. മഞ്ഞ നിറത്തിലുള്ള തണ്ടോടുകൂടിയ ഇതിന്റെ വെള്ള പൂക്കൾക്ക് ഓരോന്നിനും അഞ്ച് ദളങ്ങളുണ്ട്. സുഗന്ധമുള്ള പൂക്കൾ കൂട്ടമായി വിരിയുന്നു. തിളങ്ങുന്ന കടും പച്ച ഇലകൾ 20 സെന്റിമീറ്റർ (8 ഇഞ്ച്) വരെ നീളമുള്ളവയാണ്. അവ അണ്ഡാകാരമോ കണ്ണുനീർ ആകൃതിയിലുള്ളതോ ആണ്.
## വിതരണം
ഗ്രേറ്റർ ആന്റിലസ്, ഫ്ലോറിഡ, വടക്കൻ മദ്ധ്യ അമേരിക്ക, തെക്കൻ മെക്സിക്കോ എന്നിവിടങ്ങളിൽ നിന്നുള്ളതാണ് പ്ലമേറിയ ഒബ്‌ടൂസ.  തെക്കുകിഴക്കൻ ഏഷ്യയും അറേബ്യൻ ഉപദ്വീപിന്റെ തീരപ്രദേശങ്ങളും ഉൾപ്പെടെ ലോകത്തിന്റെ ചൂടുള്ള ഭാഗങ്ങളിൽ ഇവ സാധാരണമായി കൃഷിചെയ്യുന്നു. 
## സാധാരണ പേരുകൾ
* *châmpéi slük tiel* Khmer
## ഉപയോഗങ്ങൾ
ഈ ചെടി സാധാരണയായി അലങ്കാരപൂക്കൾക്കായി വളർത്തുന്നു. കംബോഡിയയിൽ പുഷ്പങ്ങൾ മാലകൾ ഉണ്ടാക്കുന്നതിനും ദേവന്മാർക്ക് വഴിപാടുകൾ ചെയ്യുന്നതിനും ഉപയോഗിക്കുന്നു.  ആ രാജ്യത്ത് ഉപയോഗിക്കുന്ന പരമ്പരാഗത വൈദ്യശാസ്ത്രത്തിൽ പുറംതൊലി കൊണ്ടുള്ള ഒരു കഷായം വിവിധ അളവിൽ ഒരു വിരേചക മരുന്നായി അല്ലെങ്കിൽ എഡീമയ്ക്കെതിരായ പരിഹാരമായി നൽകുന്നു.

## ചിത്രശാല

പ്രമാണം:Fruit & flower I IMG 4181.jpg|Fruit and flower  in Kolkata, West Bengal, India.
പ്രമാണം:Flower I IMG 8330.jpg|Flower in Kolkata, West Bengal, India.
പ്രമാണം:Bark I IMG 4179.jpg|Bark in Kolkata, West Bengal, India.
പ്രമാണം:Plumeria obtusa ഷാർജയിൽ നിന്ന്.jpg|പ്ലൂമേറിയ ഒബ്റ്റ്യൂസ

## അവലംബം

വർഗ്ഗം:സപുഷ്പികൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:അപോസിനേസി കുടുംബം
വർഗ്ഗം:ക്യൂബയിലെ മരങ്ങൾ
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:അപ്പോസൈനേസീ
വർഗ്ഗം:കേരളത്തിലെ സസ്യജാലം
ഭാരത് സ്ത്രീ മഹാമണ്ഡൽ

1910- ൽ അലഹബാദിലെ  സരളാദേവി ചൗഥുരാണി സ്ഥാപിച്ച ഇന്ത്യയിലെ ആദ്യ വനിത സംഘടനയാണ്  **ഭാരതീയ സ്ത്രീ മഹാമണ്ഡൽ** ( ബംഗാളി : ভারত স্ত্রী মহামন্ডল ). സംഘടനയുടെ പ്രാഥമിക ലക്ഷ്യങ്ങളിൽ ഒന്ന് സ്ത്രീ വിദ്യാഭ്യാസം പ്രോത്സാഹിപ്പിക്കുന്നതിനായിരുന്നു. അക്കാലത്ത് സ്ത്രീകൾക്ക് നല്ല വിദ്യാഭ്യാസം ലഭിച്ചിരുന്നില്ല. ലാഹോർ (വിഭജിച്ചിട്ടില്ലാത്ത ഇന്ത്യയുടെ ഭാഗം), അലഹബാദ്, ഡൽഹി , കറാച്ചി , അമൃത്സർ , ഹൈദരാബാദ് , കാൺപൂർ , ബൻകുര , ഹസാരിബാഗ് , മിഡ്നാപൂർ , കൊൽക്കത്ത (മുമ്പ് കൽക്കട്ട എന്നിവിടങ്ങളിൽ) നിരവധി ഓഫീസുകൾ സ്ഥാപിച്ചു. ഇന്ത്യൻ സ്വാതന്ത്ര്യ സമരത്തിലെ ബംഗാളിലെ ആദ്യത്തെ വനിത രാഷ്ട്രീയ നേതാവായിരുന്നു സരളാദേവി ചൗഥുരാണി. വിഭജന വിരുദ്ധ പ്രക്ഷോഭത്തിൽ പഞ്ചാബിലെ ദേശീയതയുടെ സുവിശേഷം പ്രചരിപ്പിക്കുകയും രഹസ്യ വിപ്ളവ സമൂഹത്തെ നിലനിർത്തുകയും ചെയ്തു.
## അവലംബം

## പുറത്തേക്കുള്ള കണ്ണികൾ
* Women Activists
* Early Feminists of Colonial India

വർഗ്ഗം:വനിതാ സംഘടനകൾ
അബിനാശ് ചന്ദ്ര ഭട്ടാചാര്യ

ഇന്ത്യൻ സ്വാതന്ത്ര്യത്തിലെ വിപ്ലവ പ്രസ്ഥാനത്തിൽ ഒരു പ്രധാന നേതാവായിരുന്നു അഭിഭാഷകനായ **അബിനാശ് ചന്ദ്ര ഭട്ടാചാര്യ** (5.4.1882-10.5.1962). ഇന്ത്യൻ സ്വാതന്ത്ര്യത്തിനു വേണ്ടിയുള്ള റെവല്യൂഷണർഷിപ്പ് മൂവ്മെന്റിൽ ഒരു പ്രധാന നേതാവായിരുന്നു. അല്ലെങ്കിൽ ഇൻഡ്യൻ-ജർമൻ ഗൂഢാലോചനയിൽ ഒന്നാം ലോകമഹായുദ്ധത്തിൽ അദ്ദേഹത്തിന് പങ്കുണ്ടായിരുന്നു. ത്രിപുര ഇൻഡ്യയിലെ "ചുണ്ട" യിൽ ജനിച്ച ഭട്ടാചാര്യ തന്റെ യുവാവായിരിക്കുമ്പോൾ തന്നെ അനുശീലൻ സമിതിയുമായി ബന്ധപ്പെട്ടു പ്രവർത്തിച്ചിരുന്നു.

1910-ൽ ഹാലി വിറ്റൻബർഗിലെമാർട്ടിൻ ലൂഥർ യൂണിവേഴ്സിറ്റിയിൽ രസതന്ത്രജ്ഞനായി അഭിനാഷ് ഭട്ടാചാര്യ ജർമനിലേക്ക് പോയി. അവിടെ നിന്ന് അദ്ദേഹം കെമിക്കൽസിൽ പിഎച്ച്.ഡി നേടി.

രാജ്യത്ത് താമസിക്കുന്ന കാലത്ത് ഭട്ടാചാര്യ വീണ്ടും ഇന്ത്യൻ ദേശീയ പ്രസ്ഥാനത്തിൽ പങ്കെടുക്കുകയും തന്റെ അനുശീലൻ സമിതിയിൽ നിന്ന് പഴയ പരിചയക്കാരെ പുനരുജ്ജീവിപ്പിക്കുകയും ചെയ്തു. ഇക്കാലത്ത് അദ്ദേഹത്തിൻെറ പരിചയസമ്പന്നർ വിരേന്ദ്രനാഥ് ഛട്ടോപാധ്യായയും ഹരീഷ് ചന്ദ്രയും ആയിരുന്നു.  പ്രഷ്യൻ പ്രധാനമന്ത്രിയുടെ പരിചയത്തിലൂടെയാണ് ഭട്ടാചാര്യ ബർലിൻ സമിതിയുടെ പ്രധാന സ്ഥാപക അംഗങ്ങളിൽ ഒരാളായിത്തീർന്നത്. യുദ്ധത്തിൽ നിരവധി പരാജയങ്ങളുണ്ടായി. ഇന്ത്യയിൽ ഒരു ദേശീയ വിപ്ളവത്തിനുള്ള പദ്ധതിയും ഇന്ത്യൻ സൈന്യത്തിൽ കലാപവും നടക്കുന്നുണ്ടായിരുന്നു.

1914 -ൽ ഇന്ത്യയിലേക്ക് മടങ്ങിയ ഇദ്ദേഹം കൽക്കട്ടയിൽ ടെക്നോ കെമിക്കൽ ലബോറട്ടറി ആൻഡ് വർക്സ് ലിമിറ്റഡ് എന്ന രാസ ഫാക്ടറി സ്ഥാപിച്ചു. "വ്യാവസായിക കെമിസ്ട്രിയിൽ പയനിയർ" എന്ന പേരിലാണ് അദ്ദേഹം അറിയപ്പെടുന്നത്. തന്റെ ജീവിതകാലത്ത് അദ്ദേഹം നിരവധി സാമൂഹിക പ്രവർത്തനങ്ങളുമായി ബന്ധപ്പെട്ടു. കൊൽക്കത്തയിലെ പ്രമുഖ പത്രങ്ങളിൽ സ്വാതന്ത്ര്യപ്രസ്ഥാനത്തെക്കുറിച്ച് നിരവധി അദ്ദേഹത്തിൻെറ ലേഖനങ്ങളുണ്ടായിരുന്നു. വിദേശ രാജ്യങ്ങളിലെ സ്വാതന്ത്ര്യ പ്രസ്ഥാനങ്ങളുടെ രണ്ട് പുസ്തകങ്ങളും ഭട്ടാചാര്യ രചിച്ചിട്ടുണ്ട്.

1962- ൽ പശ്ചിമ ബംഗാളിലെ ഹൂഗ്ലി ജില്ലയിലെ രിഷ്രയിൽ മരിച്ചു. 

## പ്രസിദ്ധീകരിച്ച കൃതികൾ
ഭട്ടാചാര്യ താഴെപ്പറയുന്ന കൃതികൾ പ്രസിദ്ധീകരിച്ചു: 
*മുക്തി കോൻ പാഥേ (വിമോചനത്തിലേക്കുള്ള വഴി) (?) വിശദാംശങ്ങൾ നൽകുക
*ബർട്ടമാൻ രണാനീതി (യുദ്ധത്തിന്റെ ആധുനിക ശാസ്ത്രം)
*ബഹിർഭാരത് ഭാരതെർ മുക്തിപ്രയാസ്
*ജർമ്മനി റണോസോജയ്
*സ്വരാജ് സാധന
*മുക്തി സാധന
*ജർമ്മനി പ്രൊബസിപട്രോ
*യൂറോപ്പ് എ ഭാരതിയോ ബിപ്ലോബെർ സാധന 

## അവലംബം

*Bose, A, Indian revolutionaries abroad, 1905–1922, in the background of international developments. Published by Bharati Bhawan, 1971. LCCN: 72906489
*Yadav, B.D (1992), M.P.T. Acharya, Reminiscences of an Indian Revolutionary, New Delhi:p85. Anmol Publications Pvt ltd, .
*Trivedi, R.K (1994),The critical triangle: India, Britain, and Turkey, 1908-1924.p 224. Publication Scheme, 1994 by Raj Kumar Trivedi.

വർഗ്ഗം:1882-ൽ ജനിച്ചവർ
വർഗ്ഗം:1967-ൽ മരിച്ചവർ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:അനുശീലൻ സമിതി
സഹാറനാനാ നദി

വടക്കൻ മഡഗാസ്കറിലാണ് **സഹാറനാനാ നദി** സ്ഥിതിചെയ്യുന്നത്. അന്റാൻനാൻഡ്രനിറ്റലോവിനു  സമീപം റൂട്ട് നാഷണൽ 6-നെ മറികടന്നു കിടക്കുന്നു. ഇതിന്റെ ഉറവിടങ്ങൾ അംബോഹിത്ര മാസിഫിൽ ജോഫ്രവില്ലിനടുത്തായി സ്ഥിതി ചെയ്യുന്നു. ഇത് ഇന്ത്യൻ മഹാസമുദ്രത്തിലേക്ക് ഒഴുകുന്നു.

## അവലംബം
* Monographie de la Région Diana (on page 13)

വർഗ്ഗം:മഡഗാസ്കറിലെ നദികൾ
വർഗ്ഗം:ആഫ്രിക്കയിലെ നദികൾ
എലിപ്പെട്ടി

എലിയെ പിടികൂടുന്നതിനുള്ള ലളിതമായൊരു ഉപകരണമാണ് **എലിപ്പെട്ടി**. ഇരുമ്പ് കൊണ്ടാണ് പൊതുവേ ഇവ നിർമ്മിക്കപ്പെടുന്നത്. പണ്ട് കാലത്ത് മരം കൊണ്ടുള്ള എലിപ്പെട്ടിയും ഉപയോഗിച്ചിരുന്നു. പെരുച്ചാഴികളെ പിടികൂടുന്നതിന് ഉപയോഗിക്കാവുന്ന വലിപ്പമുള്ള കൂടുകളും ഇപ്പോൾ ലഭ്യമാണ്‌.
## പ്രവർത്തനം
ഒരു ഭാഗത്ത് മാത്രം തുറക്കാവുന്ന ഒരു പെട്ടിയാണിത്. വാതിൽ ഭാഗം ശക്തിയായി വലിച്ചടക്കുന്നതിന് വേണ്ടി ക്രമീകരിച്ചിരിക്കുന്ന ഒരു സ്പ്രിംഗ്, എലിയെ ആകർഷിക്കുന്നതിനുള്ള ആഹാരം ക്രമീകരിച്ചിരിക്കുന്ന കെണി എന്നിവയാണ് ഇതിന്റെ മറ്റു ഭാഗങ്ങൾ. പെട്ടിയിൽക്കയറുന്ന എലി, കെണിയിൽക്കുരുക്കിയ ആഹാരപദാർത്ഥത്തിൽ കടിക്കുമ്പാൾ കെണിയുടെ കൊളുത്ത് വിടുകയും സ്പ്രിങ്ങിന്റെ വലിവ് മൂലം വാതിലടയുകയും ചെയ്യുന്നു. സ്പ്രിങ്ങിനു പകരം പെട്ടിയുടെ വാതിൽ താഴേക്ക് വീണ് അടയുന്ന ക്രമീകരണമുള്ള എലിപ്പെട്ടികളും ഉണ്ട്. മരം കൊണ്ടുള്ള പഴയകാല പെട്ടികളിൽ വാതിൽ താഴേക്ക് വീണ് അടയുന്ന ക്രമീകരണമാണ് ഉണ്ടായിരുന്നത്.

## മേന്മകൾ
മറ്റ് എലിക്കെണികൾ എല്ലാം എലികളെ കൊല്ലുകയോ അംഗഭംഗം വരുത്തുകയോ ചെയ്യുന്നു. എന്നാൽ,  എലികളെ മുറിവേൽപിക്കാതെ, ജീവനോടെ പിടിക്കാനാവുന്നു എന്നതാണ് എലിപ്പെട്ടിയുടെ ഒരു മേന്മ. സാധിക്കുമെങ്കിൽ, കൊല്ലാതെ തന്നെ ഇവയെ ജനവാസ കേന്ദ്രങ്ങളിൽ നിന്നും ഒഴിവാക്കാനാവും. എലിവിഷം ഉപയോഗിക്കുമ്പോഴും ചത്ത എലികളെ നീക്കം ചെയ്യുമ്പോഴുമുണ്ടാകുന്ന പാരിസ്ഥിതിക പ്രശ്നങ്ങൾ ഇവിടെ അനുഭവപ്പെടുന്നില്ല, . ഒരേ ഉപകരണം പല പ്രാവശ്യം ഉപയോഗിക്കാനാവുന്നു എന്നത് മറ്റൊരു പ്രത്യേകതയാണ്. 

Image:Rat cage trap 3y08.JPG|വാതിൽ താഴേക്ക് വീണ് അടയുന്ന ക്രമീകരണമുള്ള എലിപ്പെട്ടി
File:Rat caged.webm|thumb|left|എലിപ്പെട്ടിയിൽക്കുടുങ്ങിയ എലി


## അവലംബം

വർഗ്ഗം:കെണി
വർഗ്ഗം:എലികൾ
നൂർജഹാൻ (വിവക്ഷകൾ)

നൂർജഹാൻ പരാമർശിക്കാവുന്നതാണ്: 

*നൂർ ജഹാൻ- (1577-1645), മുഗൾ സാമ്രാജ്യം 
* നൂർ ജഹാൻ (നടി)- (1926-2000), പാകിസ്താൻ ഗായിക, നടി 
*നൂർജഹാൻ -2018 ഇൻഡോ ബംഗ്ലാ സംയുക്ത സംരംഭം

## ഇവയും കാണുക
* നർജഹാൻ മുർഷിദ് (1924-2003), ബംഗ്ലാദേശി മന്ത്രി 
* നർജഹാൻ ബീഗം (1925-2016), ബംഗ്ലാദേശി പത്രപ്രവർത്തകൻ 
* നൂർ ജെഹാൻ പൻസായി (2014-ൽ അന്തരിച്ചു), പാകിസ്താനി രാഷ്ട്രതന്ത്രജ്ഞ.
## അവലംബം
പ്ലുമേറിയ പുഡിക

**പ്ലുമേറിയ പുഡിക** ( Plumeria pudica ), പനാമ , കൊളംബിയ , വെനിസ്വേല എന്നിവിടങ്ങളിൽ നിന്നുള്ള പ്ലമേറിയ  (അപ്പോസൈനേസീ) എന്ന ജനുസ്സിൽപ്പെട്ട ഒരു  ഇനം സസ്യം ആണ്. അസാധാരണമായ സ്പൂൺ ആകൃതിയിലുള്ള ഇലകളും വെള്ള പുക്കളുടെ മധ്യഭാഗം മഞ്ഞ നിറവും കാണപ്പെടുന്നു.

**ഗോൾഡൻ ആരോ** അല്ലെങ്കിൽ **ഗിൽഡഡ് സ്പൂൺ** എന്നു വിളിക്കപ്പെടുന്ന വൈവിധ്യപൂർണ്ണമായ പ്ലുമേറിയ പുഡികയുടെ ഒരു സങ്കരയിനം തായ്ലൻഡിൽ കാണപ്പെടുന്നു. ഇതിനെ **ശ്രീ സുപാകോർൺ** അല്ലെങ്കിൽ **പിങ്ക് പുഡിക** എന്നു വിളിക്കുന്നു. 
## പൊതുവായ പേരുകൾ
*ബ്രൈഡൽ ബൗക്വറ്റ്
*വൈറ്റ് ഫ്രാൻഗിപാനി
*ഫിഡിൽ ലീഫ് പ്ലമേറിയ 
*വൈൽഡ് പ്ലമേറിയ 
*ബോണൈറിയൻ ഒലിയാൻഡർ
*നാഗാ ചമ്പ (ബംഗാളി)
*நாவில்லா அரளி (" നാവില്ല അരളി ") (തമിഴ്)

## ചിത്രശാല

File:Plumeria pudica DSC 4263-1.jpg|പൂക്കൾ
Image:Starr 071024-0349 Plumeria pudica.jpg|Growth
Image:Starr 080117-1659 Plumeria pudica.jpg|Foliage
Image:Plumeria pudica.JPG|Flowers
Image:Gilded spoon young leaf.jpg|Young leaf
Image:Gilded spoon leaf.jpg|Gilded spoon leaf


## അവലംബം

## ബാഹ്യ ലിങ്കുകൾ
* Sunshine Coast Frangipani Farm - Variegated pudica 
* Sunshine Coast Frangipani Farm - Pink pudica 

വർഗ്ഗം:സപുഷ്പികൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഉദ്യാന സസ്യങ്ങൾ
വർഗ്ഗം:അപോസിനേസി കുടുംബം
വർഗ്ഗം:കേരളത്തിലെ സസ്യജാലം
ഭൂപേന്ദ്രനാഥ് ദത്ത

**ഭുപേന്ദ്രനാഥ് ദത്ത** (ജീവിതകാലം:1880 സെപ്റ്റംബർ 4 - 25 ഡിസംബർ 1961)  ഒരു വിപ്ലവകാരിയും പിന്നീട് പ്രമുഖ സാമൂഹികശാസ്ത്രജ്ഞനുമായിരുന്നു. തന്റെ യൗവനത്തിൽ യുഗാന്തർ പ്രസ്ഥാനവുമായി അടുത്ത ബന്ധം പുലർത്തിയിരുന്ന ഇദ്ദേഹം 1907-ൽ അറസ്റ്റും ജയിൽശിക്ഷയും വരെ ജുഗന്തർ പത്രികയുടെ പത്രാധിപനായിരുന്നു. പിൽക്കാലത്ത് വിപ്ലവജീവിതത്തിൽ ഇൻഡോ-ജർമൻ ഗൂഢാലോചനയിൽ അദ്ദേഹം പങ്കുചേർന്നു. സ്വാമി വിവേകാനന്ദനായിരുന്നു അദ്ദേഹത്തിന്റെ മൂത്ത സഹോദരൻ. ഡോ. ഭുപേന്ദ്രനാഥ് ദത്തയുടെ ബഹുമാനാർത്ഥമായി ഒരു അനുസ്മരണ പ്രഭാഷണം ഏഷ്യാറ്റിക് സൊസൈറ്റി ഇന്ന് നടത്തുന്നു. 

ദത്ത ഒരു എഴുത്തുകാരനായിരുന്നു. ഇന്ത്യൻ സംസ്കാരത്തെയും സമൂഹത്തെയും കുറിച്ചുള്ള നിരവധി പുസ്തകങ്ങൾ അദ്ദേഹം എഴുതി. *സ്വാമി വിവേകാനന്ദ പാട്രിയോട്ട് പ്രോഫെറ്റ്* എന്ന അദ്ദേഹത്തിന്റെ പുസ്തകത്തിൽ സ്വാമി വിവേകാനന്ദന്റെ സോഷ്യലിസ്റ്റ് വീക്ഷണങ്ങൾ അവതരിപ്പിക്കുന്നു.

## ആദ്യകാല ജീവിതം
കൊൽക്കത്തയിൽ 1880 സെപ്റ്റംബർ 4 നാണ് ദത്ത ജനിച്ചത്. അദ്ദേഹത്തിന്റെ മാതാപിതാക്കൾ വിശ്വനാഥ് ദത്ത, ഭുവനേശ്വരി ദത്ത എന്നിവരാണ്. രണ്ടു മൂത്ത സഹോദരന്മാരുണ്ടായിരുന്നു നരേന്ദ്രനാഥ് ദത്ത (പിന്നീട് സ്വാമി വിവേകാനന്ദൻ എന്നും അറിയപ്പെടുന്നു) മഹേന്ദ്രനാഥ് ദത്ത. വിശ്വനാഥ് ദത്ത കൽക്കട്ട ഹൈക്കോടതിയിലെ അറ്റോർണിയായിരുന്നു. ഭുവനേശ്വരി ദേവി ഒരു വീട്ടമ്മയായിരുന്നു. ഈശ്വർ ചന്ദ്ര വിദ്യാസാഗറിന്റെ മെട്രോപോളിറ്റൻ ഇൻസ്റ്റിറ്റ്യൂട്ടിൽ പ്രവേശനപ്പരീക്ഷ പാസാകുകയും അതിൽ ഉൾപ്പെടുകയും ചെയ്തിരുന്നു. ചെറുപ്പത്തിൽ അദ്ദേഹം കേശുചന്ദ്ര സെൻ , ദേവേന്ദ്രനാഥ് ടാഗൂർ എന്നിവരുടെ നേതൃത്വത്തിലുള്ള ബ്രഹ്മ സമാജത്തിൽ ചേർന്നു. ഇവിടെ ശിവാനന്ദ് ശാസ്ത്രിയെ അദ്ദേഹം ആഴത്തിൽ സ്വാധീനിച്ചിരുന്നു. ദത്തയുടെ മതപരവും സാമൂഹികവുമായ വിശ്വാസങ്ങൾ ബ്രാഹ്മ സമാജിന്റെ രൂപത്തിൽ രൂപപ്പെട്ടു. അതിൽ ജാതി-കുറഞ്ഞ സമൂഹത്തിൽ വിശ്വാസവും ഏകദൈവവും അന്ധവിശ്വാസങ്ങൾക്കെതിരെയുള്ള കലഹങ്ങളും അതിൽ ഉൾപ്പെട്ടിരുന്നു. 

## വിപ്ലവ പ്രവർത്തനങ്ങൾ
**ഇന്ത്യയിൽ**
1902-ൽ ഇന്ത്യൻ സ്വാതന്ത്ര്യ സമരത്തിൽ ചേരാൻ ദത്ത തീരുമാനിച്ചു. പ്രമനാഥനാഥ് മിത്ര രൂപീകരിച്ച ബംഗാൾ റെവല്യൂഷണറി സൊസൈറ്റിയിൽ ചേർന്നു. 1906-ൽ ജുഗന്തർ പത്രികയുടെ പത്രാധിപരായി. ബംഗാളിലെ വിപ്ലവ പാർട്ടിയുടെ മുഖപത്രമായിരുന്നു ഈ പത്രം. ഈ കാലഘട്ടത്തിൽ ശ്രീ അരബിന്ദോയുടെയും ബരീന്ദ്ര ഘോഷിന്റെയും അടുത്ത അനുയായി ആയിത്തീർന്നു. 

1907-ൽ ദത്ത ബ്രിട്ടീഷ് പോലീസ് രാജ്യദ്രോഹ കുറ്റം ചുമത്തി അറസ്റ്റ് ചെയ്യുകയും ഒരു വർഷത്തെ തടവുശിക്ഷ വിധിക്കുകയും ചെയ്തു. 
## അവലംബം

വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:1961-ൽ മരിച്ചവർ
വർഗ്ഗം:1880-ൽ ജനിച്ചവർ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:ബംഗാളിൽ നിന്നുമുള്ള സ്വാതന്ത്ര്യസമരസേനാനികൾ
വർഗ്ഗം:അനുശീലൻ സമിതി
വർഗ്ഗം:കൊൽക്കത്തയിൽ നിന്നുള്ള എഴുത്തുകാർ
വർഗ്ഗം:ഹിന്ദു-ജർമ്മൻ ഗൂഢാലോചന
പിണ്ടിമേട് വെള്ളച്ചാട്ടം

കേരളത്തിലെ എറണാകുളം ജില്ലയിലെ കോതമംഗലം ടൗണിൽ നിന്നു് 44 കിലോമീറ്റർ അകലെ കുട്ടമ്പുഴ  ഗ്രാമപഞ്ചായത്തിൽ പൂയംകുട്ടി  അങ്ങാടിയിൽ നിന്നും 8 കിലോ മീറ്റർ ഉൾവനത്തിൽ ആണ് **പിണ്ടിമേട്  വെള്ളച്ചാട്ടം**.  പെരിയാറിന്റെ  പോഷകനദിയായ ഇടമലയാറിന്റെ  കൈവഴിയായ മുതിരപ്പുഴയാറിൽ  ചേരുന്ന  കരിന്തിരി ആറിൽ ആണ്  കേരളത്തിലെ ഏറ്റവും ഉയരം കൂടിയ ഈ വെള്ളച്ചാട്ടം. പുഴയുടെ അടിവശത്തു നിന്നല്ലാതെ ഇത് പൂർണമായി കാണാൻ ആവില്ല .

1981 ൽ  KSEB ഇവിടെ ഇടുക്കി അണക്കെട്ടിനു സമാനമായ 1000 മെഗാവാട്ട് ശേഷി ഉള്ള  ഒരു ജലവൈദ്യുത നിലയം  പണിയുന്നതിനായി 250 കോടിയുടെ  പദ്ധതി രൂപകല്പന ചെയ്തിരുന്നു. പിന്നീട് 210 മെഗാവാട്ട് ശേഷി ആയി  മാറ്റി പുതിയ രൂപകൽപന ചെയ്തു കൊണ്ട് 2001 ൽ അന്നത്തെ മുഖ്യമന്ത്രി എ കെ ആന്റണി  പദ്ധതി നടപ്പിലാക്കാൻ ശ്രമിച്ചു എങ്കിലും  ഇന്ത്യ ഗവൺമെന്റിന്റെ പാരിസ്ഥിതിക സാമ്പത്തിക പ്രശ്നങ്ങളാൽ അനുമതി നിഷേധിക്കപ്പെട്ടതു കാരണം ഉപേക്ഷിച്ചു. 

മോഹൻലാൽ നായകനായ പുലിമുരുകൻ എന്ന സിനിമ ഇവിടെ വെച്ച് ചിത്രീകരിച്ചതോടെ കേരളം മുഴുവൻ ഈ പ്രദേശത്തിന് പ്രശസ്തി കൈവന്നു

## അവലംബം


1)https://www.tourtokeralam.com/pooyamkutty-tourism-spots/ 

2)https://www.thehindu.com/thehindu/2001/08/06/stories/0406211i.htm 

3)https://www.nativeplanet.com/travel-guide/pulimurugan-shooting-location-pooyamkutty-forests-in-ernakulam-002701.html

വർഗ്ഗം:ഇടുക്കി ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ വിനോദസഞ്ചാരകേന്ദ്രങ്ങൾ
നാനാ പാട്ടീൽ

മഹാരാഷ്ട്രയിൽ നിന്നുള്ള ഒരു സ്വാതന്ത്ര്യ സമര സേനാനിയും വിപ്ലവകാരിയുമായിരുന്നു നാനാ പാട്ടീൽ. മറാത്ത്‌വാഡാ മേഖലയിൽ നിന്നും  കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ പാർലമെന്റ് അംഗവുമായിരുന്നു അദ്ദേഹം. ക്രാന്തിസിംഹ് (വിപ്ലവസിംഹം) എന്ന പേരിൽ അറിയപ്പെട്ടു.
## ആദ്യകാലജീവിതം
മഹാരാഷ്ട്രയിലെ ബാഹേഗാവിൽ 1900 ഓഗസ്റ്റ് 3-നാണ് നാനാ പാട്ടീൽ ജനിച്ചത്. നാനാ രാമചന്ദ്ര പിസാൽ എന്നായിരുന്നു അദ്ദേഹത്തിന്റെ പൂർണ്ണനാമം.
## രാഷ്ട്രീയജീവിതം
ഹിന്ദുസ്ഥാൻ റിപ്പബ്ലിക്കൻ അസോസിയേഷന്റെ സ്ഥാപക അംഗമായിരുന്നു അദ്ദേഹം. 1929 നും 1932 നും ഇടയ്ക്ക് അദ്ദേഹം ഒളിവിൽ പ്രവർത്തിച്ചു. 1932 മുതൽ 1942 വരെയുള്ള കാലയളവിൽ ബ്രിട്ടീഷ് സർക്കാർ അദ്ദേഹത്തെ എട്ടോ ഒമ്പതോ തവണ ജയിലിലടച്ചു. 1942 ൽ ക്വിറ്റ് ഇന്ത്യ പ്രക്ഷോഭത്തെ തുടർന്ന് 44 മാസക്കാലം രണ്ടാം തവണയും ഒളിവുജീവിതം നയിച്ചു. സത്താറ ജില്ലയിലെ തസ്ഗാവ്, ഖാനാപൂർ, വാൽവ, തെക്കൻ കരാഡ് എന്നീ താലൂക്കുകളിൽ അദ്ദേഹം സജീവമായി പ്രവർത്തിച്ചു. ഏതാനും മാസങ്ങൾ കഴിഞ്ഞപ്പോൾ അദ്ദേഹം പുരന്ദറിലെ ധൻകവാടി ഗ്രാമത്തിൽ താമസിച്ചു. അന്ന് പാട്ടീൽ (ഗ്രാമത്തിന്റെ തലവൻ)  ആയിരുന്ന ശാംറാവു തകാവലെയുടെ സഹായം ലഭിച്ചു. ഗാന്ധിയൻ പ്രതിരോധത്തെ ശക്തമായി എതിർത്തിരുന്ന, പാട്ടീലിന്റെ രീതി കൊളോണിയൽ സർക്കാരിനെ നേരിട്ട് ആക്രമിക്കുക എന്നതായിരുന്നു. 1919-ൽ, പ്രാർഥനാ സമാജം അതിന്റെ സാമൂഹിക പ്രവർത്തനങ്ങൾ തുടങ്ങി . രാഷ്ട്രീയം സമർഥിച്ച ക്ലാസുകളുടെ വികസനം, അന്ധവിശ്വാസങ്ങൾ, ഹാനികരമായ പാരമ്പര്യങ്ങൾ തുടങ്ങിയവക്കെതിരായ അവബോധം സൃഷ്ടിക്കുക എന്നതായിരുന്നു ലക്ഷ്യം. പ്രാർഥനാ സാമാജത്തിനും സത്യശോധക് സമാജത്തിനും വേണ്ടി നാനാ പാട്ടീൽ പത്ത് വർഷത്തോളം പ്രവർത്തിച്ചു. ഇക്കാലത്ത് സമൂഹവിവാഹം പോലുള്ള ക്ഷേമപദ്ധതികൾ നടത്തി. ജാതി വ്യവസ്ഥക്കെതിരായിരുന്നു അദ്ദേഹം. തന്റെ ജീവിതത്തിലുടനീളം അദ്ദേഹം ദരിദ്രരുടെയും കർഷകരുടേയും അവകാശത്തിനായി പോരാടി. പരമ്പരാഗത വിവാഹങ്ങൾ, ഉത്സവങ്ങൾ എന്നിവയിൽ കൂടുതൽ ചെലവുകൾ ഒഴിവാക്കാൻ അദ്ദേഹം അവരെ പഠിപ്പിച്ചു. വായ്പ എടുക്കുന്നത് ഒഴിവാക്കാൻ ഉപദേശിക്കുകയും ചെയ്തു. സാമൂഹ്യ വികസനത്തിൽ വിദ്യാഭ്യാസത്തിന്റെ പ്രാധാന്യം ഊന്നിപ്പറയുകയും ചെയ്തു.

## സ്വാതന്ത്ര്യാനന്തരം
1948 ൽ ശങ്കർ റാവു മോറെ, കേശവ്റാവു ജെദെ, ഭാവുസാഹിബ് റാവുത്ത്, മാധവറാവു ബാഗൽ എന്നിവരോടൊത്ത് പെസന്റ്സ് ആൻഡ് വർക്കേഴ്സ് പാർട്ടി ഓഫ് ഇന്ത്യയിൽ ചേർന്നു. 1957 ൽ സത്താറ നിയോജക മണ്ഡലത്തിൽ നിന്നും 1967 ൽ ബീഡ് നിയോജകമണ്ഡലത്തിൽ നിന്നും കമ്യൂണിസ്റ്റ് പാർട്ടി ഓഫ് ഇന്ത്യയുടെ ടിക്കറ്റിൽ ലോകസഭ തെരഞ്ഞെടുപ്പിൽ മത്സരിച്ച് വിജയിച്ചു.
ആചാര്യ ആത്രെയോടൊപ്പം മഹാരാഷ്ട്രയുടെ രൂപവത്കരണത്തിന് നാനാ പാട്ടീലും പ്രവർത്തിച്ചിരുന്നു.

1976 ഡിസംബർ 6 ന് അദ്ദേഹം അന്തരിച്ചു.

## അവലംബം

വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
പി. കാക്കൻ

**പി. കാക്കൻ** (18 ജൂൺ 1908 - ഡിസംബർ 23, 1981) അല്ലെങ്കിൽ **കാക്കൻജി** എന്നറിയപ്പെട്ടിരുന്ന ഒരു ഇന്ത്യൻ രാഷ്ട്രീയ പ്രവർത്തകനും സ്വാതന്ത്ര്യ സമര സേനാനിയും ആയിരുന്നു. ഇദ്ദേഹം ഇന്ത്യൻ ഭരണഘടനാ അംഗം, പാർലമെന്റ് അംഗം, തമിഴ്നാട് കോൺഗ്രസ് കമ്മിറ്റി പ്രസിഡന്റ്, 1957-നും 1967-നും ഇടയ്ക്ക് മദ്രാസ് സംസ്ഥാനത്തിലെ കോൺഗ്രസ് സർക്കാരിൽ വിവിധ വകുപ്പുകളിലെ മന്ത്രിയായിരുന്നു.  
## ആദ്യകാലം
മദ്രാസ് പ്രസിഡൻസിയിലെ മധുര ജില്ലയിൽ മേലേർ താലൂക്കിലുള്ള തുമ്പൈപാട്ടി എന്ന ഗ്രാമത്തിൽ 1908 ജൂൺ 18-ന് കാക്കൻ ഒരു തമിഴ് കുടുംബത്തിൽ ജനിച്ചു. പിതാവ് പൂശാരി കാക്കൻ ഗ്രാമത്തിലെ ഒരു പൂജാരിയായിരുന്നു. 
## ഇന്ത്യൻ സ്വാതന്ത്ര്യസമരം
കാക്കൻ ജീവിതത്തിന്റെ ആദ്യഘട്ടത്തിൽ സ്വാതന്ത്ര്യസമര സേനാനിആയിരുന്നു. സ്കൂളിൽ പഠിക്കുമ്പോൾ അദ്ദേഹം ഇൻഡ്യൻ നാഷണൽ കോൺഗ്രസിൽ ചേർന്നു. 1939 -ൽ ക്ഷേത്രപ്രവേശന വിളംബരം സംസ്ഥാനസർക്കാർ കൊണ്ടുവന്നപ്പോൾ, ക്ഷേത്രങ്ങളിൽ പ്രവേശിക്കുന്നതിനായി പറയർ, നാടാർ, എന്നിവരുടെ നിയന്ത്രണം നീക്കിയപ്പോൾ കാക്കൻ മധുരയിലെ ക്ഷേത്രപ്രവേശനത്തിന് നേതൃത്വം നൽകി. ക്വിറ്റ് ഇന്ത്യ പ്രക്ഷോഭത്തിൽ പങ്കെടുത്ത അദ്ദേഹം അലിപോർ ജയിലിലേക്ക് അയച്ചു. 1946-ൽ അദ്ദേഹം ഭരണഘടനാ സമിതിയിലേക്ക് തിരഞ്ഞെടുക്കപ്പെട്ടു.1946 മുതൽ 1950 വരെ സേവനം അനുഷ്ടിച്ചു. 

## സ്വതന്ത്ര ഇന്ത്യയുടെ രാഷ്ട്രീയം
1952 മുതൽ 1957 വരെ ലോക്സഭാംഗമായി പ്രവർത്തിച്ചു.   മദ്രാസ് സംസ്ഥാനത്തിന്റെ മുഖ്യമന്ത്രിയായി സ്ഥാനമേറ്റെടുക്കാനായി തമിഴ്നാട് കോൺഗ്രസ് കമ്മിറ്റി പ്രസിഡന്റായി കെ. കാമരാജ് രാജിവെച്ചപ്പോൾ കക്കൻ പ്രസിഡന്റായി തിരഞ്ഞെടുക്കപ്പെട്ടു.   തമിഴ്നാട് കോൺഗ്രസ് കമ്മിറ്റിയിൽ. 1957-ൽ നടന്ന മദ്രാസിൽ ഇന്ത്യൻ നാഷണൽ കോൺഗ്രസ്സ് വീണ്ടും അധികാരത്തിലേറിയപ്പോൾ 1962 ഏപ്രിൽ 13-ന് കക്കൻ പൊതുമരാമത്ത്, വൈദ്യുതി, ഹരിജനക്ഷേമം, ഷെഡ്യൂൾഡ് ഏരിയാസ് എന്നീ വകുപ്പുകളുടെ ചുമതല നൽകി സത്യപ്രതിജ്ഞ ചെയ്തു.  1962 മാർച്ച് 13 മുതൽ ഒക്ടോബർ 3 വരെ കാക്കനാട് കൃഷിമന്ത്രിയായിരുന്നു.  On 24 April 1962, he was appointed as a member of the Business Advisory Committee1962 ഏപ്രിൽ 24 ന്, അദ്ദേഹം ബിസിനസ്സ് ഉപദേശക സമിതിയിലെ അംഗമായി നിയമിച്ചു  . 1963 ഒക്ടോബർ 3 ന് ആഭ്യന്തരമന്ത്രിയായി   1967 വരെ സേവനം ചെയ്തു. തുടർന്ന് ഇന്ത്യൻ നാഷണൽ കോൺഗ്രസ് അസംബ്ലി തിരഞ്ഞെടുപ്പിൽ പരാജയപ്പെട്ടു. 
## പിൽക്കാല ജീവിതവും മരണവും
1967-ലെ നിയമസഭാ തിരഞ്ഞെടുപ്പിൽ കാക്കൻ മേലൂർ (സൗത്ത്) മണ്ഡലത്തിൽ നിന്ന് മത്സരിച്ചു. ദ്രാവിഡ മുന്നേറ്റ കഴകം സ്ഥാനാർത്ഥി ഒ പി പി. രാമന്റെ മുന്നിൽ പരാജയപ്പെട്ടു. 1967 ലെ പരാജയത്തിനു ശേഷം കാക്കൻ രാഷ്ട്രീയത്തിൽ നിന്നും വിരമിച്ചു. 
## നേട്ടങ്ങൾ
കാക്കന്റെ നേട്ടങ്ങളിൽ ചിലത് മേട്ടൂർ , വൈഗെ റിസർവോയറുകളുടെ നിർമ്മാണവും പട്ടികജാതികളുടെ ഉന്നമനത്തിനും ക്ഷേമത്തിനുമായി ഹരിജൻ സേവാ സംഘത്തിന്റെ രൂപവത്കരണവുമാണ്. കൃഷിവകുപ്പ് മന്ത്രിയായിരുന്ന അദ്ദേഹം മദ്രാസ് സംസ്ഥാനത്തിൽ രണ്ട് കാർഷിക സർവ്വകലാശാലകൾ സ്ഥാപിച്ചു. 1999-ൽ കാക്കന്റെ ഓർമ്മയ്ക്കായി ഒരു തപാൽ സ്റ്റാമ്പ് പുറത്തിറക്കി. 

## അവലംബം

വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1981-ൽ മരിച്ചവർ
വർഗ്ഗം:1908-ൽ ജനിച്ചവർ
വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
കാടാമ്പുഴ

മലപ്പുറം ജില്ലയിലെ തിരൂർ താലൂക്കിൽ മാറാക്കര ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് **കാടാമ്പുഴ**. കാടാമ്പുഴ ഭഗവതിക്ഷേത്രം ഇവിടെ സ്ഥിതിചെയ്യുന്നു.

## കാടാമ്പുഴ മതമൈത്രിയുടെ നാട്|മുസ്തഫ സഖാഫി കാടാമ്പുഴ

കാടാമ്പുഴ മതമൈത്രിയുടെ നാട്|

മുസ്തഫ സഖാഫി കാടാമ്പുഴ

മതമൈത്രിക്ക് പുകൾ പെറ്റനാട്. പാടത്തും പറമ്പിലും മണ്ണിനോട് മല്ലടിച്ച് ജീവിതവഴിയിൽ അഭിമാനികളാകുന്ന ഗ്രാമീണ ജനത. വയലേലകളും പച്ച തെങ്ങോലതലപ്പുകളും കൊണ്ട് ഹരിതാഭമായി വിടർന്നു നിൽക്കുന്ന ഗ്രാമക്കാഴ്ചകളെ പോലെ, സ്നേഹം നിറഞ്ഞൊഴുകുന്ന മാനസഹൃദയരായ പച്ചയായ മനുഷ്യർ. ബഹുസ്വരതയിലും പകുത്തുനൽകിയും ചേർത്തു പിടിച്ചും സൗഹൃദങ്ങളുടെ അടയാളമാകുന്ന ജീവിത വ്യവഹാരങ്ങൾ. മത വൈരവും വർഗ്ഗവെറിയും മനുഷ്യഹൃദയങ്ങളിൽ അകലങ്ങളുടെ വേലികൾ തീർക്കുമ്പോൾ, അതിനു പിടികൊടുക്കാതെ പാരസ്പര്യത്തെ നെഞ്ചിൽ ചേർത്തുവെച്ച് സൗഹൃദം പൂത്തുലഞ്ഞു നിൽക്കുന്ന ഭൂമിക. മലപ്പുറം ജില്ലയിലെ തിരൂർ താലൂക്കിൽ മാറാക്കര ഗ്രാമപഞ്ചായത്തിലാണ് കാടാമ്പുഴ സ്ഥിതി ചെയ്യുന്നത്. ശ്രേഷ്ഠമായ പൗരാണികതയുടെ ശേഷിപ്പുമായി തലയുയർത്തി നിൽക്കുന്ന നഗരം. അധിനിവേശത്തിന്റെയും സ്വാതന്ത്ര്യ പോരാട്ടത്തിന്റെയും മതമൈത്രി യുടെയും നീണ്ട ചരിത്രം പറയാനുണ്ട് കാടാമ്പുഴക്ക്. തൃശ്ശൂർ കോഴിക്കോട് ദേശീയപാത വെട്ടിച്ചിറയിൽ നിന്ന് 2.7 കിലോമീറ്റർ സഞ്ചരിച്ചാൽ കാടാമ്പുഴയിലെത്താം. പുതുമയുടെ ശക്തമായ ചൂളം വിളികൾക്കിടയിലും പഴമയെ നിലനിർത്താൻ ചെറിയതോതിലെങ്കിലും ശ്രമം നടത്തുന്ന നഗരമാണ് കാടാമ്പുഴ. അതിശ്രീഘമുള്ള വളർച്ചക്കിടയിലും മനുഷ്യസ്നേഹവും മതമൈത്രിയും വറ്റിവരണ്ടിട്ടില്ലാത്ത പ്രദേശം. വർഗീയലഹളകളോ കലാപങ്ങളോ ഒഴിഞ്ഞുനിന്ന ശാന്തമായ മണ്ണ്. മതനിരപേക്ഷതയുടേയും മതസൗഹൃദത്തിന്റെയും ഒരായിരം കഥകൾ പാടിപറയാൻ കെൽപുള്ളനാട്. കാടാമ്പുഴയുടെ മുഖം അനുദിനം മാറിക്കൊണ്ടിരിക്കുകയാണ്. മലകളും കുറ്റിക്കാടുകളും നിറഞ്ഞു നിന്നിരുന്ന പ്രദേശത്ത് ഇപ്പോൾ മണിമാളികകളും വാണിജ്യ സ്ഥാപനങ്ങളും നിറഞ്ഞ നിൽക്കുകയാണ്. ഹൈന്ദവ വിശ്വാസികൾ ഏറെ ആദരിക്കുകയും ബഹുമാനിക്കുകയും ചെയ്യുന്ന കാടാമ്പുഴ ക്ഷേത്രം സ്ഥിതിചെയ്യുന്നത് ഇവിടെയാണ്. ' കാടൻ അമ്പ് ചെയ്ത അഴ (അരുവി) എന്ന പ്രയോഗത്തിൽ നിന്നാണ് കാടാമ്പുഴ എന്ന പേര് ഉത്ഭവിച്ചത്. ജനങ്ങളിൽ ബഹുഭൂരിപക്ഷവും ഇസ്ലാംമത വിശ്വാസികൾ. താരതമ്യേന കുറഞ്ഞ ജനസംഖ്യയാണ് ഇതര മതവിശ്വാസികൾ. പ്രദേശിക സംസ്‌കാരം ബഹുസ്വരവും വൈവിധ്യവുമാർന്ന രീതിയെ അടിസ്ഥാനമാക്കിയുള്ളതാണ്. മതമൈത്രിയുടേയും മാനവിക സ്‌നേഹത്തിന്റെയും കേളികേട്ട നാടാണ് കാടാമ്പുഴ. എല്ലാ മതക്കാരും പരസ്പര സ്നേഹത്തിലും ബഹുമാനത്തിലും ഐക്യത്തിലും ഒരുമയിലും കഴിയുന്നു. മലപ്പുറത്തിന്റെ സ്നേഹപ്പെരുമയും മഹിമയും നെഞ്ചേറ്റിയ ഒരു സമൂഹമാണ് ഈ ഗ്രാമീണ ജനത...
@കാടാമ്പുഴ മതമൈത്രിയുടെയുടെ നാട് / മുസ്തഫ സഖാഫി കാടാമ്പുഴ

## കാടമ്പുഴ ക്ഷേത്രം
ശങ്കരാചാര്യർ പ്രതിഷ്ഠ നടത്തിയെന്ന് വിശ്വസിക്കപ്പെടുന്ന കാടമ്പുഴ ദേവീക്ഷേത്രത്തിന് പേരുകേട്ടതാണ് ഈ ഗ്രാമം. മാറാക്കര ഗ്രാമപഞ്ചായത്തിൽ സ്ഥിതി ചെയ്യുന്ന കാടമ്പുഴ തൃശൂർ-കാലിക്കറ്റ് ദേശീയ പാതയിൽ വെട്ടിച്ചിറയിൽ നിന്ന് 2.7 കിലോമീറ്റർ അകലെയാണ് ഇത്. 

## പദോൽപ്പത്തി
"കാടൻ" (വനവാസി), "അമ്പു" (അമ്പ്), "ആഴ" (അരുവി) എന്നിവയിൽ നിന്നാണ് "കാടമ്പുഴ" എന്ന പേര് ഉത്ഭവിച്ചത്. വനദുർഗ ദേവിയാണ് ക്ഷേത്രത്തിലെ പ്രതിഷ്ഠ. 
## സംസ്കാരം
കാടമ്പുഴ ഗ്രാമം മുസ്ലീം ജനസംഖ്യയുള്ള പ്രദേശമാണ്. താരതമ്യേന കുറഞ്ഞ സംഖ്യയിലാണ് ഹിന്ദുക്കൾ ഉള്ളത്. അതിനാൽ, പ്രാദേശിക സംസ്കാരം വൈവിധ്യമാർന്ന രീതിയെ അടിസ്ഥാനമാക്കിയുള്ളതാണ്. 
## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
കോവായി സുബ്രി

ഇന്ത്യൻ സ്വാതന്ത്ര്യ സമരകാലത്തെ സ്വാതന്ത്ര്യസമര സേനാനിയും തമിഴ് വിപ്ലവകാരിയും ആയിരുന്നു **കോവായി സുബ്രി**  
## ആദ്യകാലം
കോയമ്പത്തൂരിൽ വക്കീലായ വി.ആർ. കൃഷ്ണയ്യരുടെ അഞ്ചാമത്തെ കുട്ടിയായി 1898 -ൽ കോയമ്പത്തൂരിൽ ജനിച്ചു. ചെന്നിമലൈ ദേവിയുടെ പ്രതിഷ്ഠയ്ക്ക് ശേഷം സുബ്രഹ്മണ്യൻ എന്നായിരുന്നു പേര്. ഗാന്ധിജിയുടെ ആദർശങ്ങളാൽ സുബ്രി ആദ്യകാലങ്ങളിൽ ഇന്ത്യൻ സ്വാതന്ത്ര്യ സമരവുമായി ചേരുന്നതിന് കോളേജിൽ നിന്നും വിട്ടുനിൽക്കാൻ തീരുമാനിച്ചു. 
## സ്വാതന്ത്ര്യസമരം
23-ാം വയസ്സിൽ കോയമ്പത്തൂരിലെ ടൗൺ കോൺഗ്രസ് കമ്മിറ്റിയിൽ ചേർന്നു. 1921-ൽ നാഗ്പൂരിലെ പതാക സത്യാഗ്രഹത്തിലും നിസ്സഹകരണ പ്രസ്ഥാനത്തിലും പങ്കെടുത്തതിന് അദ്ദേഹം ഒരു വർഷം തടവിലാക്കപ്പെട്ടു . ഇദ്ദേഹം പിന്നീട് അഞ്ചു തവണ ജയിലിൽ അടയ്ക്കപ്പെടുകയും, അദ്ദേഹത്തിന്റെ ജീവിതത്തിലെ അഞ്ചുവർഷം മുഴുവൻ  ജയിലിൽ ചെലവഴിക്കുകയും ചെയ്തു. പിന്നീട് അദ്ദേഹം  ഉതുക്കുളിയിലെ പട്യൂർ ഗ്രാമത്തിൽ ഒരു ഖാദി കേന്ദ്രം ആരംഭിച്ചു . 

ഗാന്ധിജി തന്റെ പ്രസിദ്ധീകരണമായ ' യങ്ങ് ഇന്ത്യ എന്ന പത്രത്തിൽ സ്വാതന്ത്ര്യസമര പോരാട്ടത്തിൽ പങ്കെടുത്തതിൽ സുബ്രിയെ പ്രശംസിച്ചു. കോയമ്പത്തൂർ, നീലഗിരി എന്നീ ജില്ലകളിൽ തന്റെ യാത്രയിൽ സുബ്രിയെ അദ്ദേഹത്തിന്റെ പരിഭാഷകനായി കൂട്ടിയിരുന്നു. സുബ്രിയെ അദ്ദേഹം  'The loudspeaker' എന്ന് സ്നേഹത്തോട് വിളിച്ചു. 

## മുരുക ഗണം
ജയിലിൽ കഴിഞ്ഞ കാലഘട്ടത്തിൽ മുരുകനെ സ്തുതിച്ചുകൊണ്ട് *മുരുക ഗണം* എന്ന് പേരുള്ള 426 ഭക്തിഗാനങ്ങളുടെ സമാഹാരം രചിച്ചു..മുരുക ഗണം ആദ്യം 1980- ൽ പ്രസിദ്ധീകരിച്ചു. 2011- ൽ ഭാരതീയ വിദ്യാഭവൻ ഒരു സിഡി പുറത്തിറക്കി. 
## രാഷ്ട്രീയ ജീവിതം
1938 മുതൽ 1942 വരെ കോയമ്പത്തൂർ മുനിസിപ്പൽ ചെയർമാൻ കോവായി സുബ്ര ആയിരുന്നു. അദ്ദേഹത്തിന്റെ ഭരണകാലത്ത് അദ്ദേഹം നഗരത്തിലെ ആർ.എസ്. പുരം പ്രദേശത്ത് ഗാന്ധി പാർക്ക് നിർമ്മിക്കുന്നതിൽ പ്രധാന പങ്കുവഹിച്ചു. പിന്നീട് 1947 മുതൽ 1952 വരെ കോയമ്പത്തൂർ സിറ്റി മണ്ഡലത്തിലെ എം.എൽ.എയായി. 

## വ്യക്തിജീവിതം
1926-ൽ 28 വയസ്സുള്ളപ്പോൾ പൊള്ളാച്ചിയിൽ അഭിഭാഷകനും സഹപാഠിയുമായ എ. നടേശ അയ്യരുടെ മകളായ കമലയെ സുബ്രി വിവാഹം കഴിച്ചു. സുബ്രിയുടെ പ്രവർത്തനങ്ങളിൽ കമലയും ചേർന്നിരുന്നു. 1930- ൽ ആറു മാസം പ്രായമായ കുഞ്ഞിനൊപ്പം കമല സുബ്രി സിവിൽ നിയമപ്രകാരം അറസ്റ്റിലായി. 1993 -ൽ സുബ്രിയും കമലയും ഓരോ ആഴ്ച വ്യത്യാസത്തിൽ മരണമടഞ്ഞു. 

## അവലംബം

വർഗ്ഗം:1898-ൽ ജനിച്ചവർ
വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1993-ൽ മരിച്ചവർ
വർഗ്ഗം:ഇന്ത്യൻ വിപ്ലവകാരികൾ
വിശക്കുന്ന ജലം

ലഘുചിത്രം|2018 ലെ പ്രളയകാലത്ത് ചെറുതോണി അണക്കെട്ടിലെ 5 ഷട്ടറുകളും തുറന്നപ്പോഴുള്ള ദൃശ്യം.
സാന്ദ്രത ഉയരാതെ വെള്ളം ഒഴുകുന്ന അവസ്ഥയെ **വിശക്കുന്ന ജലം** (hungry water) എന്നു വിളിക്കുന്നു. മണലും മണ്ണും കലരാതെ നദികളിലൂടെ വെള്ളമൊഴുകുമ്പോഴാണ് ഈ അവസ്ഥയുണ്ടാകുന്നത്. ഇങ്ങനെ ഒഴുകുന്ന വെള്ളത്തിന്റെ ഒഴുക്കിന്റെ ശക്തി താരതമ്യേന കൂടുതലായിരിക്കും.

വെള്ളത്തിന്റെ ആപേക്ഷികസാന്ദ്രത ഒന്നാണ്. മണൽ, മണ്ണ് എന്നിവയുടെ ആപേക്ഷികസാന്ദ്രത ശരാശരി 2.5 ആണ്. തെളിഞ്ഞ വെള്ളം മണ്ണും മണലുമായി കൂടിച്ചേരുമ്പോൾ ശരാശരി സാന്ദ്രത 1.8 ആകും. ഇങ്ങനെ സാന്ദ്രത ഉയരാതിരിക്കുമ്പോഴാണ് ഒഴുക്കിന്റെ ശക്തി കൂടുന്നത്. നദികളിലെ മണൽനിക്ഷേപം വൻതോതിൽ കുറയുന്നത് ഇതിനൊരു കാരണമാണ്.
വിശക്കുന്ന ജലം പ്രളയത്തിന് കാരണമാകാം . ഡാമുകളിൽ നിശ്ചലമായിക്കിടക്കുന്ന തെളിഞ്ഞ വെള്ളം  ഷട്ടറുകൾ വഴി പുറത്തേക്ക് തുറന്നുവിടുമ്പോൾ വലിയ പ്രഹരശേഷിയോടെ ഒഴുകുന്നു.

മണലും മണ്ണും കലരാതെ കുത്തിയൊഴുകുന്ന വെള്ളമുണ്ടാക്കുന്ന ആഘാതം വളരെക്കൂടുതലായിരിക്കും. ഇങ്ങനെ നദികളിലൂടെ ഒഴുകുന്ന വെള്ളം കരയിലെ മണ്ണ് കുത്തിയിളക്കുന്നു. ഇത് വെള്ളത്തിൽ ചെളി നിറയുന്നതിന് കാരണമാകുന്നു. നദികളിലെ മണൽവാരൽ 'വിശക്കുന്ന ജല' പ്രതിഭാസത്തിന് പ്രധാന കാരണമാണ്.
## അവലംബം

വർഗ്ഗം:ജലശാസ്ത്രം
വേദരത്നം അപ്പാക്കുട്ടി

ഭാരതീയ സ്വാതന്ത്ര്യസമര സേനാനിയും സാമൂഹിക പ്രവർത്തകനും കസ്തൂർബാ ഗാന്ധി നാഷണൽ മെമ്മോറിയൽ ട്രസ്റ്റിന്റെ സഹസ്ഥാപകനായിരുന്നു **വേദരത്നം അപ്പാക്കുട്ടി പിള്ള** . ഇന്ത്യൻ സംസ്ഥാനമായ തമിഴ്നാട്ടിലെ ഗ്രാമീണ മേഖലയിലെ സ്ത്രീകളുടെ ക്ഷേമത്തിനായി പ്രവർത്തിക്കുന്ന ഒരു ലാഭേതര സംഘടനയാണ് 	ഇത്. തമിഴ്നാട്ടിലെ ഉപ്പു വ്യാപാരിയുടെ ഒരു കുടുംബത്തിൽ ജനിച്ചു. പിതാവ് സ്വാതന്ത്ര്യ സമര സേനാനിയായ എ. വേദരത്നം നാഗപട്ടണം ജില്ലയിലെ ഗ്രാമീണ റസിഡൻഷ്യൽ സ്കൂളിൽ സാമ്പത്തികമായി പിന്നോക്കം നിൽക്കുന്ന കുടുംബങ്ങളിൽ നിന്നുള്ള പെൺകുട്ടികളുടെ സഹായത്തിനായി കസ്തൂർബാ ഗാന്ധി കന്യഗുരുകുലം സ്ഥാപിച്ചു.  ഒരു അച്ചടിവിദ്യാലയവും ഇലക്ട്രോണിക്സ്, കമ്പ്യൂട്ടർ പരിശീലന സ്കൂളും, ഒരു ചന്ദനത്തിരി നിർമ്മാണ യൂണിറ്റും സ്ഥാപിക്കുന്ന ആസ്തിയിലേയ്ക്ക് വർഷങ്ങളായി ഈ സ്ഥാപനം വളർന്നിരിക്കുന്നു.  1989- ൽ ഭാരത സർക്കാർ പത്മശ്രീ ബഹുമതി നൽകി അദ്ദേഹത്തെ ബഹുമാനിച്ചു.
## അവലംബം

വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ പുരുഷ സാമൂഹ്യ പ്രവർത്തകർ
വർഗ്ഗം:സാമൂഹ്യപ്രവർത്തകർ
റൊറൈമ

**റൊറൈമ**, ആമസോൺ മേഖലയിൽ സ്ഥിതിചെയ്യുന്നതും ബ്രസീലിന്റെ ഏറ്റവും വടക്കുമാറിയുള്ളതും ഏറ്റവും കുറഞ്ഞ ജനസംഖ്യ കുറഞ്ഞതുമായ സംസ്ഥാനമാണ്. ആമസോണാസ്, പാര തുടങ്ങിയ സംസ്ഥാനങ്ങളും വെനിസ്വേല, ഗയാന തുടങ്ങിയ രാജ്യങ്ങളുമാണ് ഇതിന്റെ അതിർത്തികൾ‌. 2010ലെ കണക്കുകൾ പ്രകാരം ഈ സംസ്ഥാനത്തെ ജനസംഖ്യ 450,000 ആയിരുന്നു. തലസ്ഥാനം ബോയ വിസ്തയാണ്. ആകെ 15 മുനിസിപ്പാലിറ്റികളുള്ള റൊറൈമ, സംസ്ഥാനത്തെ ഏറ്റവും കുറവു മുനിസിപ്പാലിറ്റികളുള്ള സംസ്ഥാനമാണ്.

## ഭൂമിശാസ്ത്രം
26°C (78.8° F)  ശരാശരി വാർഷിക താപനിലയുള്ള ഒരു ഉഷ്ണമേഖലാ പ്രദേശമാണ് റോറൈമ. സംസ്ഥാനത്തിന്റെ തെക്കൻ ഭാഗം ആമസോൺ മഴക്കാടുകളിൽ സ്ഥിതിചെയ്യുമ്പോൾ വടക്ക് ഭാഗത്ത് തുറന്ന പുൽമേടുകളാണുള്ളത്. കിഴക്ക് സാവന്നയുടെ ഒരു ചെറിയ തുണ്ടും സ്ഥിതിചെയ്യുന്നു. സ്വർണം, വജ്രങ്ങൾ, കാസിറ്ററൈറ്റ്, ബോക്സൈറ്റ്, മാർബിൾ, ചെമ്പ് തുടങ്ങിയ ധാതു നിക്ഷേപങ്ങളാൽ സമ്പന്നമാണ് ഈ സംസ്ഥാനം. ഈ നിക്ഷേപങ്ങളിലധികവും തദ്ദേശീയ കരുതൽ ശേഖരങ്ങളിലാണ് സ്ഥിതിചെയ്യുന്നതെന്നതിനാൽ അനധികൃത ഖനനം തദ്ദേശവാസികളുമായി, പ്രത്യേകിച്ച് യാനോമാമി, മകുക്സി, അനുബന്ധ ഗ്രൂപ്പുകൾ എന്നിവരുമായി നിരന്തരമായ ഏറ്റുമുട്ടലുകൾക്ക് കാരണമായിത്തീർന്നു. 

വെനിസ്വേലയിലെയും (ആൻ‌ഡീസിന് പുറത്ത്) ബ്രസീലിലെയും ഏറ്റവും ഉയർന്ന പർ‌വ്വതങ്ങളിലൊന്നും ഗയാനയിലെ ഏറ്റവും ഉയരം കൂടിയതും 2,875 മീറ്റർ (9,432 അടി) ഉയരമുള്ളതുമായ മോണ്ടെ റോറൈമ എന്ന  തെപൂയി സ്ഥിതിചെയ്യുന്ന മോണ്ടെ റോറൈമ  ദേശീയോദ്യാനം ഇവിടെ സ്ഥിതിചെയ്യുന്നു. പർവതത്തിന്റെ ഒരു ചെറിയ ഭാഗം മാത്രമേ ബ്രസീലിയൻ പ്രദേശത്തുള്ളൂ. ബ്രസീലിയൻ ഭാഗത്തിന്റെ ഏറ്റവും ഉയർന്ന പ്രദേശത്തിന് 2,734 മീറ്റർ (8,970 അടി) ഉയരമുണ്ട്.

## അവലംബം

വർഗ്ഗം:ബ്രസീലിലെ പ്രവിശ്യകൾ
ബൂത്ത് ലെവൽ ഓഫീസർ

ഭാരതത്തിലെ വിവിധ തിരഞ്ഞെടുപ്പുകളുമായി ബന്ധപ്പെട്ട് ഇലക്ഷൻബൂത്തിലെ എല്ലാ ചുമതലകളുമുള്ള വ്യക്തിയാണ് **ബൂത്ത് ലെവൽ ഓഫീസർ (ബി.എൽ.ഒ.)**. ടെലിഫോൺ അലവൻസടക്കം 600 രൂപയാണ് ഒരുമാസത്തിൽ ഒരു ബൂത്ത് ലെവൽ ഓഫീസർക്ക് ഓണറേറിയം.
## പ്രധാന ചുമതലകൾ
തിരഞ്ഞെടുപ്പുമായി ബന്ധപ്പെട്ട് വോട്ടർപ്പട്ടികയിൽ പേരുചേർത്തവരുടെ പരിശോധന, വോട്ടേഴ്‌സ് സ്ലിപ്പ് നൽകൽ, വോട്ടർപ്പട്ടികയിൽനിന്ന് മരിച്ചവരുടെ പേർ വെട്ടിമാറ്റൽ, വോട്ടുചെയ്യാൻ യോഗ്യതയുള്ളവരെ നിർബന്ധമായും വോട്ടർപ്പട്ടികയിൽ ഉൾപ്പെടുത്തൽ തുടങ്ങിയവയെല്ലാം ബൂത്ത് ലെവൽ ഓഫീസർമാരുടെ ചുമതലയാണ്.

## കേരളത്തിലെ വെള്ളപ്പൊക്കം (2018)
പ്രളയദുരന്തത്തിൽ അകപ്പെട്ടവരുടെ കണക്കെടുക്കാൻ  ബൂത്ത് ലെവൽ ഓഫീസറെയും   വാർഡ് മെമ്പറെയുമാണ് ചുമതലപ്പെടുത്തിയിരുന്നത്. രണ്ടു പേരും    ചേർന്ന് തയ്യാറാക്കുന്ന കരട് പട്ടികയുടെ അടിസ്ഥാനത്തിൽ 10, 000 രൂപയുടെ ഒറ്റത്തവണ ദുരിതാശ്വാസം നൽകാനായിരുന്നു നിർദ്ദേശം.
## അവലംബം

## പുറം കണ്ണികൾ
* ബി.എൽ.ഒ.മാരെ അറിയാൻ 
* Booth Level Officer; A Representative of Election Commission at the Grass-Root Level
വർഗ്ഗം:ഇന്ത്യയുടെ തിരഞ്ഞെടുപ്പ് കമ്മീഷൻ
വർഗ്ഗം:ഇന്ത്യയിലെ തിരഞ്ഞെടുപ്പുകൾ
വർഗ്ഗം:ഇന്ത്യയിലെ തിരഞ്ഞെടുപ്പ് ഉദ്യോഗസ്ഥർ
ഹർണാം സിംഗ് സൈനി

**ഹർണാം സിഗം സൈനി** ഘദ്ദർ ഉപജാപത്തിൽ പങ്കെടുത്ത ഒരു പ്രമുഖ ഇന്ത്യൻ വിപ്ലവകാരിയായിരുന്നു. ബ്രിട്ടീഷ്‍ സാമ്രാജ്യത്തിനെതിരെ കലാപമുയർത്തിയതിന് 1917 മാർച്ച് 16 ന് ലാഹോറിലെ ബ്രിട്ടീഷ് കോളോണിയൽ ഭരണകൂടം തൂക്കിക്കൊല്ലുകയും ചെയ്തു. 

## ജീവിതരേഖ
ഗോപാൽ സൈനിയുടെ പുത്രനായി ജനിച്ച ഹർണാം സിംഗ് സൈനി ഹൊഷിയാർപൂരിലെ ജില്ലയിലെ ഫത്തേഹ്ഗാർ ഗ്രാമത്തിലാണ് വസിച്ചിരുന്നത്.

## അവലംബം


വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ
വർഗ്ഗം:ഹിന്ദു-ജർമ്മൻ ഗൂഢാലോചന
വർഗ്ഗം:1916-ൽ മരിച്ചവർ
വർഗ്ഗം:പഞ്ചാബികൾ
വർഗ്ഗം:ഇന്ത്യൻ സിഖുകാർ
വർഗ്ഗം:ബ്രിട്ടീഷ് ഇന്ത്യയിൽ തൂക്കിലേറ്റപ്പെട്ടവർ
ഗുലാബ് കൗർ

**ഗുലാബ് കൗർ** ഒരു ഇന്ത്യൻ സ്വാതന്ത്ര്യ സമര സേനാനിയായിരുന്നു.

## ജീവിതരേഖ
1890 ൽ പഞ്ചാബിലെ സാംഗ്രൂർ ജില്ലയിലെ ബക്ഷീവാല ഗ്രാമത്തിലാണ് ഗുലാബ് കൗർ ജനിച്ചത്. മാൻ സിങിനെ വിവാഹം കഴിച്ചു. അന്തിമമായി അമേരിക്കയിലേക്ക് കുടിയേറാൻ ആഗ്രഹിച്ചിരുന്ന ദമ്പതികൾ ഫിലിപ്പീൻസിലെ മനിലയിലേയ്ക്ക് പോയി. മനിലയിൽ വച്ച് അവർ ഇന്ത്യൻ ഉപഭൂഖണ്ഡത്തെ ബ്രട്ടീഷ്‍ ഭരണത്തിൽനിന്നു മോചിപ്പിക്കുന്നതിനായി സിഖ്-പഞ്ചാബി കുടിയേറ്റക്കാർ സ്ഥാപിച്ച ഗദ്ദർ പാർട്ടിയിൽ അംഗത്വമെടുത്തു.

രാജ്യദ്രോഹ പ്രവർത്തികൾക്ക് അവർ അക്കാലത്ത് ബ്രിട്ടീഷ്‍ ഇന്ത്യയിലും ഇപ്പോൾ പാകിസ്താനിലും ഉൾപ്പെട്ട ലാഹോറിൽ രണ്ടു വർഷത്തെ തടവ് ശിക്ഷ അനുഭവിച്ചിരുന്നു. എസ്. കേസാർ സിംഗ് പഞ്ചാബി ഭാഷയിൽ അവരെക്കുറിച്ചെഴുതിയ 'ഗഡാർ ദി ധീ ഗുലാബ് കൗർ' എന്ന പുസ്തകം 2014 ൽ പ്രസിദ്ധീകരിക്കപ്പെട്ടിരുന്നു.

## അവലംബം

വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ
വർഗ്ഗം:ഇന്ത്യൻ സിഖുകാർ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
ഇലാം ജില്ല

കിഴക്കൻ നേപ്പാളിലെ പ്രവിവിശ്യ നമ്പർ ഒന്നിലെ 14 ജില്ലകളിൽ ഒന്നാണ് **ഇലാം ജില്ല** - **Ilam district** (). 1703 ചതുരശ്ര കിലോ മീറ്റർ പ്രദേശത്തായി വ്യാപിച്ചു കിടക്കുന്ന ഈ ജില്ല മലയോര ജില്ലയാണ്. 2011 സെൻസസ് പ്രകാരം 290,254ആണ് ഇവിടത്തെ ജനസംഖ്യ. ഇലാം മുൻസിപ്പാലിറ്റിയാണ് ജില്ലയുടെ ഭരണ സിരാകേന്ദ്രം. നേപ്പാളിന്റെ തലസ്ഥാനമായ കാഠ്മണ്ടുവിൽ നിന്ന് 600 കിലോ മീറ്റർ അകലെയാണ് ജില്ലയുടെ സ്ഥാനം.
## ആകർഷണം
അപൂർവ്വ ഇനം പക്ഷികളും ചെമ്പൻ പാണ്ടയെയും കണ്ടുവരുന്ന ഇനാം മേഖല ഗവേഷകരുടെയും സഞ്ചാരികളുടെയും ഇഷ്ട പ്രദേശമാണ്. ദക്ഷിണ നേപ്പാളിന്റെയും ഉത്തരേന്ത്യയുടെയും താഴ്ന്ന പ്രദേശമായ തരായിയുടെ ഭാഗമായ ഈ പ്രദേശം ഹിമാലയത്തിന്റെ പുറത്തുള്ള താഴ്‌വര കുന്നിൻ പ്രദേശത്താണ് സ്ഥിതിചെയ്യുന്നത്.
## പേരിനു പിന്നിൽ

സിനോ-തിബത്തൻ ഭാഷയായ ലിമ്പു ഭാഷയിലെ കെട്ടുപ്പിണഞ എന്ന അർത്ഥമുള്ള **ലി** , പാത (റോഡ്) എന്നർത്ഥമുള്ള** ലാം** എന്നീ വാക്കുകൾ ചേർന്നാണ് 	**ഇലാം** എന്ന പദം ഉദ്ഭവിച്ചത്.

## ചരിത്രം

ഇന്നത്തെ രൂപത്തിലുള്ള നേപ്പാളിന്റെ ഏകീകരണത്തിന് മുൻപ് ലിമ്പുവാൻ രാജവംശ പ്രദേശത്തെ പത്തു സ്വതന്ത്ര സ്‌റ്റേറ്റുകളിൽ ഒന്നായിരുന്നു ഇലാം. എഡി 1813 വരെ ലംഗ്ഡം രാജവംശത്തിലെ രാജാവായിരുന്ന ഹാങ്ഷു ഫുഹ ലിങ്ഡമായിരുന്നു സഖ്യരാഷ്ട്രമായി ഈ പ്രദേശം ഭരിച്ചിരുന്നത്.

## അവലംബം

വർഗ്ഗം:നേപ്പാളിലെ ജില്ലകൾ
ഡീസൽ മരം

ഉഷ്ണമേഖലാ മഴക്കാടുകളിൽ വളരുന്ന 'Copaifera langsdorffii' ആണ് **ഡീസൽ മരം** എന്നറിയപ്പെടുന്നത്. പ്രാദേശികമായി **kupa'y**, **cabismo**, and **copaúva** എന്നീ പേരുകളിലും ഈ മരം അറിയപ്പെടുന്നു..

## വിവരണം
Copaifera langsdorffii ഒരു ഇടത്തരം വലിപ്പമെത്തുന്ന വൃക്ഷമാണ്. ഏകദേശം 12 മീറ്റർ വരെ ഉയരത്തിൽ ഇതു വളരുന്നു. വെളുത്ത പൂക്കൾ. സസ്യ എണ്ണകൾ ഉൾക്കൊള്ളുന്നതാണ് ചെറിയ കായ്കൾ. സരന്ധ്രതയോടു കൂടിയ കാണ്ഡമായതിനാൽ ഭാരം കുറവാണ്. കാണ്ഡത്തിലെ സൂക്ഷ്മവാഹിനികളിൽ(Capillaries) എണ്ണ നിറഞ്ഞിരിക്കും.

*ഈ വൃക്ഷം ഉൽപാദിപ്പിക്കുന്ന ടർപ്പീൻ ഹൈഡ്രോകാർബണുകൾ ഇതിൻറെ കാണ്ഡത്തിലും ഇലകളിലും സംഭരിക്കപ്പെടുന്നു. പുനരുപയോഗ ഊർജ്ജ സ്രോതസ്സ് എന്ന നിലയിൽ ഈ വൃക്ഷം താൽപര്യമുണ്ടാക്കിയിരുന്നു. എന്നാൽ ഇതിന്റെ കൃഷി വാണിജ്യപരമായി ലാഭകരമല്ല എന്ന് കണ്ടെത്തിയിട്ടുണ്ട്,, , .

## ഉപയോഗം
*ഇതിന്റെ എണ്ണ ബയോഡീസൽ ആയും പാചക ഇന്ധനമായും ഇതിന്റെ ഉപയോഗിക്കുന്നു.
*മരം നാശനത്തെ അതിജീവിക്കുന്നതിനാൽ ഫർണീച്ചർ നിർമ്മാണത്തിൽ ഉപയോഗിക്കുന്നു.
*European honey bees ഈ വൃക്ഷത്തിന്റെ പൂമ്പൊടികളോട് പ്രത്യേക താൽപര്യം കാണിക്കാറുണ്ട്. തേനീച്ചവളർത്തലിൽ ഇതിന് പ്രാധാന്യം നൽകുന്നു. 
*ഇതിന്റെ എണ്ണ പാരമ്പര്യ വൈദ്യത്തിൽ പ്രയോജനപ്പെടുത്തുന്നു. ത്വക് രോഗങ്ങളിൽ ഇത് ഫലപ്രദമാണെന്ന് പറയപ്പെടുന്നു.
## അവലംബം

## ബാഹ്യ ലിങ്കുകൾ
*New Crop Info
*Wood Morphology 
വർഗ്ഗം:ജൈവ ഇന്ധനങ്ങൾ
വർഗ്ഗം:എണ്ണകൾ
സേവാഗ്രാം

മഹാരാഷ്ട്രയിലെ ഒരു ഗ്രാമത്തിന്റെ പേരാണ് **സേവാഗ്രാം** ("സേവനത്തിനായുള്ള ഗ്രാമം"). ഇത് 1936 മുതൽ 1948-ൽ മരണം വരെ മോഹൻദാസ് ഗാന്ധിയുടെ (ഗാന്ധിജിയുടെ) ആശ്രമം സ്ഥിതിചെയ്തിരുന്ന സ്ഥലം ആയിരുന്നു.

## അവലോകനം
വാർധയിൽ നിന്ന് 8 കിലോമീറ്റർ അകലെ ഒരു ചെറിയ ഗ്രാമമാണ് സേവാഗ്രാം. ഗ്രാമത്തിന്റെ പ്രാന്തപ്രദേശത്ത് അവിടെ ജീവിക്കുന്ന ആയിരക്കണക്കിന് ആളുകൾക്കിടയിൽ മഹാത്മാ ഗാന്ധി ഈ ആശ്രമം സ്ഥാപിച്ചു. മഹാത്മാഗാന്ധിയുടെ ശിഷ്യനായ വാർധയിലെ സേത്ത് ജംനാലാൽ ബജാജ് 300 ഏക്കർ (1.2 ചതുരശ്ര കിലോമീറ്റർ) ഭൂമിയിലാണ് ആശ്രമം നിർമ്മിച്ചിരിക്കുന്നത്. ആശ്രമത്തിന് സമീപം ഇന്ത്യൻ സ്വാതന്ത്ര്യസമരത്തെ സംബന്ധിച്ച വസ്തുതകൾ സംരക്ഷിക്കുന്ന ഒരു മ്യൂസിയം സ്ഥിതിചെയ്യുന്നു.

## ചരിത്രം
മഹാത്മാ ഗാന്ധി 1930 -ൽ സബർമതി ആശ്രമത്തിൽ നിന്നും ഉപ്പു സത്യാഗ്രഹത്തിനായി ദണ്ഡിയിലേക്ക് പദയാത്ര ആരംഭിച്ചപ്പോൾ, ഇന്ത്യ സ്വാതന്ത്ര്യം നേടുന്നതുവരെ സബർമതിയിലേക്ക് മടങ്ങില്ലയെന്ന് അദ്ദേഹം തീരുമാനിച്ചു. ഗാന്ധി രണ്ടുകൊല്ലത്തിലധികം തടവിൽ കഴിഞ്ഞിരുന്നു. ജയിലിൽ നിന്നു മോചിതനായ ശേഷം അദ്ദേഹം ഇന്ത്യമുഴുവൻ ചുറ്റി സഞ്ചരിച്ചു. മധ്യഇന്ത്യയിൽ ഒരു ഗ്രാമം സ്ഥാപിക്കാൻ അദ്ദേഹം തീരുമാനിച്ചു. തന്റെ പിന്തുടർച്ചക്കാരനും വ്യവസായിയുമായ ജംനാലാൽ ബജാജ് ക്ഷണിച്ചതുപ്രകാരം 1934-ൽ വാർധയിലെത്തിയ അദ്ദേഹം വാർധയിലെ ജംനാലാലിന്റെ ബംഗ്ലാവിൽ (ബജാജ് വാദി)  മഹിളാ ആശ്രമത്തിലെ പ്രാർഥനാ ക്ഷേത്രത്തിൽ ഒരു മുറിയിൽ താമസിച്ചു. 

1936 ഏപ്രിലിൽ ഗാന്ധിജി വാർഡയ്ക്ക് പുറത്ത് സെഗോൺ എന്ന ഗ്രാമത്തിൽ തന്റെ വസതി സ്ഥാപിച്ചു. സേവാഗ്രാം എന്ന പേരിലാണ് ഇത് അറിയപ്പെട്ടത്. സേവാഗ്രാമിൽ വന്നപ്പോൾ ഗാന്ധിജിക്ക് 67 വയസ്സായിരുന്നു. ഗ്രാമീണ വീടുകൾ ഗാന്ധിയും, കസ്തൂർബായും, അനുയായികളും ആശ്രമത്തിൽ നിർമ്മിച്ച ചെറിയ വീടുകൾക്ക് സമാനമായിരുന്നു. ജാതീയ വ്യവസ്ഥ മാറ്റുന്നതിനായി ഹരിജനങ്ങൾ ആ ആശ്രമത്തിലെ അടുക്കളയിൽ ജോലിചെയ്തു. ധാം നദിയുടെ തീരത്താണ് വിനോബാ ഭാവേയുടെ  ആശ്രമം സ്ഥിതി ചെയ്യുന്നത്. പ്രധാനപ്പെട്ട ദേശീയ കാര്യങ്ങളും പ്രസ്ഥാനങ്ങളും സംബന്ധിച്ച നിരവധി തീരുമാനങ്ങൾ സേവാഗ്രാമിലാണ് നടന്നിരുന്നത്. ഈ രാജ്യത്തിന്റെ അന്തർലീനമായ ശക്തിക്ക് ഗാന്ധിജി നിർമ്മിച്ച രാഷ്ട്രനിർമ്മാണ പ്രവർത്തനങ്ങൾക്ക് നിരവധി സ്ഥാപനങ്ങളുടെ കേന്ദ്ര സ്ഥാനം കൂടിയാണിത്.

മഹാരാഷ്ട്രയിലെ വാർധ ടൗണിൽ നിന്ന് 8 കിലോമീറ്ററും നാഗ്പൂരിൽ നിന്ന് 75 കിലോമീറ്ററും അകലെയാണ് സേവാഗ്രാം. നിരവധി പ്രായോഗിക ബുദ്ധിമുട്ടുകൾ ഉണ്ടായിട്ടും ഗാന്ധിജി ഇവിടെ താമസിക്കാൻ തീരുമാനിച്ചു. ഭാര്യ കസ്തൂർബാ അല്ലാതെ മറ്റാരെയും കൂടെ നിർത്താനുള്ള ഉദ്ദേശ്യം അദ്ദേഹത്തിനുണ്ടായിരുന്നില്ല. സേവാഗ്രാം ആശ്രമം ഒരു സമ്പൂർണ സ്ഥാപനമാകുന്നതുവരെ ജോലിയുടെ സമ്മർദ്ദം മൂലം അദ്ദേഹത്തോടൊപ്പം കൂടുതൽ സഹപ്രവർത്തകരെ കൂടെ നിർത്താൻ പ്രേരിപ്പിച്ചു.. സേവാഗ്രാമിൽ ഒരു പോസ്റ്റ്, ടെലിഗ്രാഫ് ഓഫീസ് പോലും ഉണ്ടായിരുന്നില്ല. കത്തുകൾ വാർധയിൽ നിന്ന് കൊണ്ടുവരണമായിരുന്നു. ഈ മേഖലയിൽ മറ്റൊരു ഗ്രാമമായ ഷെഗോണും ഉണ്ടായിരുന്നു. ഇവിടെ സന്യാസി ഗജാനൻ മഹാരാജിന്റെ താമസസ്ഥലം പ്രസിദ്ധമാണ്. ഗാന്ധിജിയുടെ കത്തുകൾ തെറ്റായ മേൽവിലാസത്തിലെത്താൻ ഇത് കാരണമായി. അതുകൊണ്ട് ഈ ഗ്രാമത്തെ സേവാഗ്രാം  അല്ലെങ്കിൽ ഗ്രാമീണസേവനമായി പുനർനാമകരണം ചെയ്യാൻ 1940-ൽ തീരുമാനിച്ചു.

## അവലംബങ്ങൾ

## ബാഹ്യ ലിങ്കുകൾ

*   The Sevagram Ashram – An introduction to Sevagram Ashram established by Mahatma Gandhi and its message
* http://www.gandhiashramsevagram.org – Official Website of Gandhi Ashram, Sevagram, Wardha

വർഗ്ഗം:ഇന്ത്യൻ സ്വാതന്ത്ര്യസമരം മഹാരാഷ്ട്രയിൽ
പൂജ്യം രൂപാ നോട്ട്

രാഷ്ട്രീയ അഴിമതിക്കെതിരെ പോരാടുന്നതിന് സഹായകരമായ ഒരു ഉപാധിയായി ഇന്ത്യയിൽ വിതരണം ചെയ്ത വ്യാജ ബാങ്ക്നോട്ട് ആണ് **സീറോ റുപി നോട്ട്.** സൗജന്യമായി ചെയ്യേണ്ട സേവനങ്ങൾക്ക് പകരം പണം കൈപ്പറ്റുന്ന സർക്കാർ ഉദ്യോഗസ്ഥരോട് ദേഷ്യം വരുന്ന പൗരന്മാർ പ്രതിഷേധിച്ച് "പണം കൊടുക്കുന്നു". ഇൻഡ്യയുടെ സാധാരണ 50 രൂപ നോട്ടുകളുമായി സാമ്യമുള്ളരീതിയിൽ തയ്യാറാക്കപ്പെട്ട പൂജ്യം രൂപയുടെ നോട്ടുകൾ അഞ്ചാം സ്തംഭം എന്നറിയപ്പെടുന്ന സർക്കാർ ഇതര സംഘടനയുടെ സൃഷ്ടിയാണ്. 2007-ൽ ആരംഭിച്ചതിനുശേഷം 2014 ആഗസ്ത് വരെ 2.5 ദശലക്ഷം നോട്ടുകളാണ് വിതരണം ചെയ്തത്. നിലവിലെ ഉപയോഗങ്ങൾക്കായി ഓരോ മാസവും ആയിരക്കണക്കിന് നോട്ടുകൾ വിതരണം ചെയ്യുന്നു.
## ചരിത്രം
**ഇന്ത്യയിലെ അഴിമതികൾ** 

പ്രധാന ലേഖനം: ഇന്ത്യയിലെ അഴിമതി 

ഒരു ഗവൺമെൻറ് ഉദ്യോഗസ്ഥന്റെ പ്രവർത്തനങ്ങളെ സ്വാധീനിക്കാൻ മൂല്യവർദ്ധിത ഉൽപ്പന്നങ്ങൾ സമർപ്പിക്കുകയോ അല്ലെങ്കിൽ അഭ്യർത്ഥിക്കുകയോ ചെയ്യുന്നതാണ് കൈക്കൂലിയായി കണക്കാക്കുന്നത്. 2010-ലെ റിപ്പോർട്ടിൽ ഇത് ഇൻഡ്യയിൽ വ്യാപകമായ ഒരു പ്രശ്നമായി തിരിച്ചറിഞ്ഞിട്ടുണ്ട്. ആൻറികറപ്ക്ഷൻ വാച്ച്ഡോഗ് ഓർഗനൈസേഷൻ ട്രാൻസ്പേരൻസി ഇൻറർനാഷണൽ റാങ്കിംഗിൽ കറപ്ഷൻ പെർസെപ്ഷൻ ഇൻഡെക്സിൽ ഇൻഡ്യ 87-ാം സ്ഥാനത്താണ്.  ട്രാൻസ്പേരൻസി ഇന്റർനാഷണലിന്റെ 2005-ൽ പ്രസിദ്ധീകരിച്ച  ഒരു പഠനത്തിൽ ഇൻഡ്യൻ പൗരൻമാരിൽ 62 ശതമാനം പേർ സർക്കാർ ജോലിക്കായി കൈക്കൂലി കൊടുക്കുകയോ അല്ലെങ്കിൽ നിയമവിരുദ്ധമായ ഒരു "ബന്ധം" ഉപയോഗിക്കുകയോ ചെയ്യുന്നു. 

2005- ലെ ട്രാൻസ്പേരൻസി ഇൻറർനാഷണൽ ഇൻഡ്യയിൽ നടത്തിയ പഠനത്തിലാണ് 20 സംസ്ഥാനങ്ങളിൽ നിന്നും 14,405 പേർ പ്രതികരിച്ചത്.സമ്പന്നരും, ശക്തരും വൻതോതിൽ അഴിമതി ചെയ്യുന്നതിനേക്കാളും, സാധാരണ പൗരന്മാർ ദൈനംദിന ജീവിതത്തിൽ അനുഭവിക്കുന്ന ചെറിയ അഴിമതിയെക്കുറിച്ചാണ് സർവേയിൽ കാണുന്നത്.

2005-ൽ നടത്തിയ പഠന റിപ്പോർട്ടിൽ, ദീർഘകാലമായിട്ടുള്ള അഴിമതിപ്രശ്നങ്ങൾ വെളിച്ചെത്തുകൊണ്ടുവന്നു. സർവ്വേയിൽ പ്രതികരിച്ചവരിൽ കൂടുതൽ പേരും  പോലീസിനും (80 ശതമാനം) ലാന്റ് അഡ്മിനിസ്ട്രേഷൻ (48 ശതമാനം), ജുഡീഷ്യറി (47 ശതമാനം) എന്നിവർക്ക് കൈക്കൂലി കൊടുക്കേണ്ടിവന്ന നേരിട്ടനുഭവമുള്ളവരാണെന്ന് സർവേയിൽ കണ്ടെത്തിയിട്ടുണ്ട്. സർവേയിൽ പങ്കെടുത്തവരിൽ ഭൂരിഭാഗംപേരും പോലീസ്, ജുഡീഷ്യറി, ലാൻഡ് അഡ്മിനിസ്ട്രേഷൻ, മുനിസിപ്പൽ ഗവൺമെന്റ്, വൈദ്യുതി വിതരണം, ഗവൺമെന്റ് ഹോസ്പിറ്റൽ സിസ്റ്റം, റേഷൻ കാർഡ് സിസ്റ്റം, ജലവിതരണ സംവിധാനം, വ്യക്തിഗത ആദായനികുതികൾ വിലയിരുത്തുന്നതിലെ അഴിമതികൾ എന്നിവ ചൂണ്ടികാട്ടി.  സർവേയിൽ പങ്കെടുത്ത 45 ശതമാനം പേർക്കും പ്രൈമറി സ്കൂൾ സിസ്റ്റത്തിൽ അഴിമതിയുണ്ടെന്ന് വിശ്വസിച്ചിരുന്നു. 

## ഇതും കാണുക

*ജന ലോക്പാൽ

## അവലംബം

## ബാഹ്യ ലിങ്കുകൾ
* 5th Pillar Zero Rupee Note official web page , India.5thpillar.org/

വർഗ്ഗം:രൂപ
വർഗ്ഗം:ഇന്ത്യയിലെ കറൻസികൾ
വർഗ്ഗം:അഴിമതി
ട്രസ്റ്റ് മി (യുകെ ടിവി പരമ്പര)

BBC One എന്ന ടെലിവിഷൻ ചാനലിൽ സംപ്രേഷണം ചെയ്ത ഒരു ബ്രിട്ടീഷ് മെഡിക്കൽ നാടകമാണ് ട്രസ്റ്റ് മീ . ഓഗസ്റ്റ് 2017- ൽ പ്രസിദ്ധീകരിച്ച നാലാം പരമ്പരയിലെ ആദ്യ പരമ്പര, ഡാൻ സെഫ്റ്റൺ എഴുതിയതാണ്. 2018 ഫെബ്രുവരിയിൽ, രണ്ടാമത്തെ പരമ്പരക്കായി പ്രോഗ്രാമും പുതുക്കി. 

## പ്രിമൈസ്
കാഥി ഹാർഡക്കറെക്ക് വിസിൽബ്ലോവർ മൂലം നഴ്സിങ് ജോലി നഷ്ടപ്പെടുന്നു. അവളുടെ ഏറ്റവും നല്ല സുഹൃത്ത് ഒരു ഡോക്ടറുടെ കൂടെ സ്വന്തം മകളുമായി എഡിൻബർഗിൽ ഒരു പുതിയ ജീവിതം ഉണ്ടാക്കുകയാണ്. 

## അഭിനേതാക്കൾ
*ജോഡി വിറ്റാക്കർ- കാഥ് ഹാർഡ്ക്രീ / ആലിസൺ 'അല്ലി' സട്ടൺ
*എമൻ ഇലോട്ട്- ഡോ. ആൻഡി ബ്രെൻനർ
* ഷാരോൺ സ്മാൾ- ഡോ. ബ്രിജിറ്റ് റെയ്ൻ
* ബ്ലെയ്ക്ക് ഹാരിസൺ -കാൾ കാഥ് ന്റെ മുൻഭർത്താവ്
*നേഥൻ വെൽഷ്,- പത്രപ്രവർത്തകൻ സാം കെല്ലി 
* മോണ മക്ബ്രൈൈഡ്- കാരാ കെല്ലി
*  ലോയിസ് ചിമിംബ-നഴ്സ് കരെൻ 
* മൈക്കിൾ അബൂബക്കർ-ഡോ. ചാർലി മാക്കി 
* ആന്ദ്രേ ലോവ്-ഡോ. ആലിസൺ സട്ടൺ

## അവലംബം

## ബാഹ്യ ലിങ്കുകൾ
* 
* 

വർഗ്ഗം:ബി.ബി.സി.
വർഗ്ഗം:ടെലിവിഷൻ പരമ്പരകൾ
ആനത്തോട് അണക്കെട്ട്

കേരളത്തിലെ പത്തനംതിട്ട ജില്ലയിലെ സീതത്തോട് ഗ്രാമപഞ്ചായത്തിൽ റാന്നി വനമേഖലയിൽ  പമ്പാനദിയുടെ യുടെ പോഷകനദിയായ കക്കി നദിയിൽ നിർമിച്ചിരിക്കുന്ന  കക്കി അണക്കെട്ടിന്റെ   ഒരു പാർശ്വ അണക്കെട്ടാണ് **ആനത്തോട് പാർശ്വ അണക്കെട്ട്** .  ശബരിഗിരി ജലവൈദ്യുതപദ്ധതി , യുടെ ഭാഗമാണ് ഇത്  . കക്കി–ആനത്തോട് ഡാമുകളിൽ സംഭരിക്കുന്ന വെള്ളം പെൻസ്റ്റോക്ക് പൈപ്പുകൾ വഴിയാണ് ശബരിഗിരി പവർഹൗസിൽ എത്തിക്കുന്നത്.ആനത്തോട് അണക്കെട്ടിൽ നിന്ന് പുറത്തേക്കു ഒഴുകുന്ന വെള്ളം കക്കിയാറായി പമ്പയിൽ വെച്ച്  പമ്പാ നദിയിൽ ചേരുന്നു .റാന്നി - ആങ്ങമൂഴി - മൂഴിയാർ - വണ്ടിപ്പെരിയാർ റൂട്ടിൽ ആണ് അപ്പർമൂഴിയാർ സ്പിൽവേ ഡാം , അപ്പർ മൂഴിയാർ , കക്കി , ആനത്തോട്, പമ്പ,മീനാർ,കുള്ളാർ,ഗവി എന്നീ അണക്കെട്ടുകളും മൂഴിയാറിലെ ശബരിഗിരി പവർ ഹൗസും സ്ഥിതി ചെയ്യുന്നത് .പെരിയാർ നാഷണൽ പാർക്കിനോട് ചേർന്നുള്ള വന മേഖലയിലാണ് അണക്കെട്ടു സ്ഥിതി ചെയ്യുന്നത്

## വൈദ്യുതി ഉത്പാദനം
ശബരിഗിരി ജലവൈദ്യുതപദ്ധതി യിൽ 50 മെഗാവാട്ടിന്റെ 6 ടർബൈനുകൾ ഉപയോഗിച്ച്  300 മെഗാവാട്ട്   വൈദ്യുതി ഉത്പാദിപ്പിക്കുന്നു  .വാർഷിക ഉൽപ്പാദനം 1338   MU ആണ്.1967 നവംബർ 26  ന്  യന്ത്രം കമ്മീഷൻ ചെയ്തു.തുടർച്ചയായ നവീകരണങ്ങളോടെ 2009 ഓടു കൂടി 300 മെഗാവാട്ടിൽ നിന്ന് 340 മെഗാവാട്ടായി ശേഷി ഉയർത്തി .

## ചിത്രശാല

File:Anathodu004.jpg|ആനത്തോട് അണക്കെട്ടിന്  മകളിൽ നിന്നുള്ള ദൃശ്യം 


## കൂടുതൽ കാണുക
*കേരളത്തിലെ അണക്കെട്ടുകളുടെ പട്ടിക
*കേരളത്തിലെ ജലവൈദ്യുതപദ്ധതികളുടെ പട്ടിക

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ അണക്കെട്ടുകൾ
വർഗ്ഗം:കേരളത്തിലെ ജലവൈദ്യുതപദ്ധതികൾ